அரசியல் கட்சிக்கு நன்கொடை ; எந்தவொரு சட்டத்திலும் இடமில்லை

கோலாலம்பூர், மார்ச் 15 – நடப்பில் இருக்கும் எந்தவொரு சட்டத்தின் கீழும், அரசியல் கட்சிகளுக்கு நன்கொடை வழங்கும் நடைமுறை அனுமதிக்கப்படவில்லை என, சட்ட விவகாரங்களுக்கு பொறுப்பேற்றுள்ள பிரதமர் துறை அமைச்சர் டத்தோ ஶ்ரீ அசாலினா ஒத்மான் சாய்ட் (Datuk Seri Azalina Othman Said ) தெரிவித்தார்.

அவ்வாறு செய்யப்படும் அரசியல் நன்கொடை தொடர்பில், 2009 –ஆம் ஆண்டு மலேசிய ஊழல் தடுப்பு ஆணையச் சட்டத்தின் கீழ் குற்றம் சாட்ட முடியுமென அவர் கூறினார்.

 Tags
'No law allows

donations to

political parties'


முதலைகள் நடமாட்டத்தினால் அச்சத்திற்கு உள்ளாகியுள்ள மீனவர்கள்

அலோர்காஜா, செப் 11 – அலோர் காஜாவுக்கு அருகே கோலா சுங்கை பாரு மீனவர்கள் தரையிறங்கும் பகுதியில் ஐந்து பெரிய முதலைகள் உட்பட பல்வேறு முதலைகள் நடமாட்டத்தினால் மீனவர்கள் பெரும் அச்சத்திற்கு உள்ளாகியுள்ளனர். ஆற்றில் நீர் மட்டம் குறையும்போது அந்த முதலைகள் நடமாட்டம் அதிகரிப்பதால படகுகளை கழுவுவது மற்றும் படகின் கற்றாடியில் மாட்டிக்கொண்டிருக்கும் குப்பைகளை அகற்றும் பணிகளில் ஈடுபடும் துணிச்சல் இல்லாமல் இருப்பதாக அந்த மீனவர்கள் தெரிவித்தனர்.

அண்மையில் கோலா சுங்கை பாருவிற்கு அருகே லுபுக் சீனாவில் இறால் பிடித்துக் கொண்டிருந்த வயதான பெண்மணி ஒருவரை முதலை தாக்கிய சம்பவத்தினால் தாங்கள் மேலும் அச்சத்திற்கு உள்ளாகியிருப்பதாக ஷாமின் ருசாலி என்ற 33 வயது மீனவர் ஒருவர் தெரிவித்தார். கடந்த மாதம் தமது படகைக் கழுவிக்கொண்டிருந்தபோது பெரிய அளவிலான இரண்டு முதலையைத் தாம் கண்டது முதல் பெரும் அதிர்ச்சிக்கு உள்ளாகியிருப்பதாக அவர் கூறினார். முதலைகள் நடமாட்டம் குறித்து கோலாலிங்கி சட்டமன்ற உறுப்பினர் ரோஸ்லி அப்துல்லா மற்றும் வனவிலாங்கு பூங்கா துறையிடம் புகார் செய்திருப்பதாக அவர் கூறினார்.

 Tags
Kemunculan ‘sang bedal’

resahkan nelayan


ஜானா விபாவா  திட்டத்தில்  லஞ்ச ஊழலில் பின்னணியாக   செயல்பட்ட டத்தோ ரோய் கைது

கோலாலம்பூர், மார்ச் 14 – Jana Wibawa திட்டத்தில் தொடர்புடைய லஞ்ச ஊழலில் முக்கிய நபராக செயல்பட்ட 54 வயதுடைய Datuk Roy கைது செய்யப்பட்டார்.

சரணடைவதற்கு வந்தபோது அவர் கைது செய்யப்பட்டதாக MACC எனப்படும் மலேசிய ஊழல் தடுப்பு ஆணையத்திற்கு நெருக்கமான வட்டாரங்கள் தெரிவித்தன. தடுத்துவைக்கும் உத்தரவை பெறுவதற்காக அவர் இன்று மாஜிஸ்திரேட் நீதிமன்றத்திற்கு கொண்டுச் செல்லப்படுவார் என கூறப்பட்டது.

டத்தோ Roy கைது செய்யப்பட்டதை கோலாலம்பூர் Macc யின் இயக்குனர் Razaliah Abdul Rahman உறுதிப்படுத்தினார். பூமிபுத்ரா குத்தகையாளர்களுக்கு உதவுவதற்காக கோவிட் தொற்று காலத்தின்போது பொருளாதார முயற்சிகளை ஊக்குவிக்கும் நோக்கத்தில் கடந்த 2020 ஆம் ஆண்டு முஹிடின் யாசின் அரசாங்கம் Jana Wibawa திட்டத்தை அறிமுகப்படுத்தியது.

 Tags
"Datuk Roy"

be remanded tomorrow

nabbed to


லோ-வின் பிள்ளைகள் முஸ்லிம்களாக இருக்க விரும்பவில்லை; MAIPs-ன் விண்ணப்பம் தள்ளுபடி – நீதிபதி ஹயாதுல் தீர்ப்பு

கோலாலம்பூர், அக் 11 – முஸ்லீம் அல்லாத தாயான லாஹ் ஸிஉ ஓங்கின் பராமரிப்பில் இருக்கும் அவரது மூன்று முஸ்லிம் குழந்தைகள் தாங்கள் முஸ்லிம்களாக இருக்க விரும்பவில்லை என கூறியதை அடுத்து, அவர்களின் பராமரிப்பு உத்தரவை மாற்றுமாறு பெர்லிஸ் இஸ்லாமிய சமய மற்றும் மலாய் மன்றமான MAIPs செய்த விண்ணப்பத்தை கோலாலம்பூர் உயர் நீதிமன்றம் தள்ளுபடி செய்திருக்கிறது.

லோ-வின் 15 வயது இரட்டைப் பெண்களும் 11 வயது ஆண் மகனும் முஸ்லிம் என்பதால், முஸ்லிம் அல்லாத தாயின் பராமரிப்பில் இருக்கும் சமயத்தில் அவர்களுக்கு இஸ்லாமிய பாடம் போதிப்பதற்கு வகை செய்ய வேண்டும் என MAIPs விண்ணப்பித்திருந்தது.

இதனிடையே MAIPsன் அந்த விண்ணப்பம் குழந்தைகளின் நலனுக்காக இல்லை என்று கோலாலம்பூர் உயர் நீதிமன்ற நீதிபதி ஹயாதூள் அக்மார் அஜிஸ் தெரிவித்துள்ளார்.

VO

அவ்வகையில் பராமரிப்பு சூழ்நிலையில் எந்த மாற்றமும் இல்லாததால், உத்தரவை மாற்றுவதற்கு நியாயமான அல்லது சட்டபூர்வமான அம்சம் எதுவும் இல்லையென அவர் தீர்ப்பளித்தார்.

செப்டம்பர் 27 ஆம் தேதியன்று லோவின் மூன்று குழந்தைகளை தனது அறையில் தனித்தனியாகவும் கூட்டாகவும் நேர்காணல் செய்ததாகவும், அங்கு அவர்கள் முஸ்லிம்களாக இருக்க விரும்பவில்லை என்று கூறியதாகவும் நீதிபதி தெரிவித்தார்.

அவர்களுக்கு பிடிக்காததை வலுக்கட்டாயமாக செய்யக்கூடாது என்பதை அனைத்து தரப்பினரும் புரிந்துகொள்ள வேண்டும் என ஹயாதூள் சுட்டிக்காட்டினார்.

தங்களது தாயாருடன் இருக்க விரும்புவதாவே அந்த மூன்று குழந்தைகளும் தெரிவித்துள்ளனர். மேலும் சமய அதிகாரிகளிடமிருந்து தமக்கு எந்தவொரு உதவியும் தேவையில்லை என்பதை லோவும் தெரிவித்துள்ளார். அவரது இந்த முடிவை அனைத்து தரப்பினரும் மதிக்க வேண்டும் என நீதிபதி ஹயாதூள் தெரிவித்தார்.

லோ-வின் முன்னாள் கணவர் முகமட் நாகேஸ்வரன் முனியாண்டி, 2020ல், தாய் லோவின் அனுமதி இன்றி 3 பிள்ளைகளை இஸ்லாத்திற்கு மதம் மாற்றியதாக லோ குற்றம் சாட்ட்யதால் இவ்விவகாரம் சர்ச்சையாக நீடித்து வருகிறது.

 Tags
bid to vary custody order

Loh’s Muslim children dismissed

MAIPs


மோட்டார் சைக்கிள்  திருட்டுக் கும்பல்  முறியடிப்பு

கோலாலம்பூர், ஜன 18- அம்பாங் ஜெயா வட்டாரத்தில் ஒதுக்குப்புறமான இடத்தில் நிறுத்திவைக்கப்படும் மோட்டார் சைக்கிள்களை திருடி அதன் பாகங்களை விற்பனை செய்யும் கும்பல் ஒன்றை போலீசார் முறியடித்தனர். இக்கும்பலைச் சேர்ந்த ஐந்து ஆடவர்கள் கைது செய்யப்பட்டனர். அவர்களில் இருவர் மியன்மாரைச் சேர்ந்தவர்கள் என அம்பாங் ஜெயா மாவட்ட போலீஸ் தலைவர் துணை கமிஷனர் Mohamad Farouk தெரிவித்துள்ளார்.

தாமான் மூடாவில் மோட்டார் சைக்கிள் ஒன்று காணவில்லையென புகார் கிடைக்கப்பெற்றதைத் தொடர்ந்து மேற்கொள்ளப்பட்ட விசாரணையில் அக்கும்பலைச் சேர்ந்தவர்கள் கைது செய்யப்பட்டனர். திருடப்பட்டதாக நம்பப்படும் நான்கு மோட்டார் சைக்கிள்கள் மற்றும் அதன் உபரிப் பாகம் ஒன்றும் அக்கும்பலிடமிருந்து மீட்கப்பட்டதாக முகமட் பாருக் கூறினார். வங்சா மாஜூ, ஸ்தாப்பாக் ,ஜிஞ்சாங் மற்றும் அம்பாங்கில் மோட்டார் சைக்கிள் திருடப்பட்ட சம்பவங்களில் அக்கும்பலுக்கு தொடர்பு இருப்பதாக நம்பப்படுகிறது.

 Tags
A gang

exhaust broken car

Motorcycle

steals


இரண்டாவது தவணையாக சிலாங்கூர் மந்திரி பெசாராக பதவியேற்றார் அமிருடின் சாரி

சுங்கை துவா சட்டமன்ற உறுப்பினர் டத்தோ ஸ்ரீ அமிருடின் சாரி, இரண்டாவது தவணையாக சிலாங்கூர் மந்திரி பெசாராக பதவியேற்றார்.

இன்று காலை மணி 11 வாக்கில், இஸ்தானா ஆலாம் ஷாவில், மாநில ஆட்சியாளர் சுல்தான் ஷராபுடின் இட்ரீஸ் ஷா முன்னிலையில், அமிருடின் பதவி உறுதிமொழி எடுத்துக் கொண்டார்.

Vo

அதன் பின்னர் சிலாங்கூர் அரச மன்ற உறுப்பினராகவும் அவர் பதவியேற்றார்.

2018-ஆம் ஆண்டு, சிலாங்கூர் மாநிலத்தின் மந்திரி பெசாராக முதல் முறையாக 43 வயது அமிருடின் பதவியேற்றார் என்பது குறிப்பிடத்தக்கது.

இந்நிலையில், சிலாங்கூர் மாநிலத்தின் ஆட்சிக் குழு உறுப்பினராக மதியம் 2 மணியளவில் 10 பேர் பதவி உறுதிமொழி எடுத்துக் கொண்டனர்.

அவர்களில் DAP கட்சியைச் சேர்ந்த நால்வர், PKRன் மூவர், AMANAHவைச் சேர்ந்த இருவர் மற்றும் UMNOவைச் சேர்ந்த ஒருவரும் இடம்பெற்றுள்ளனர்.

இதில் DAPயைச் சேர்ந்த வீ.பாப்பாராய்டு இடம்பெற்றுள்ள நிலையில், குணராஜ் ஜோர்ச்சுக்கு வாய்ப்பு வழங்கப்படவில்லை.

ஆட்சிக்குழு உறுப்பினர்களுக்கு ஒதுக்கப்பட்ட துறை என்ன என்பது வரும் புதன்கிழமை, நடைப்பெறவுள்ள முதல் ஆட்சிக்குழு சந்திப்புக்குப் பின்னர் அறிவிக்கப்படும் என மந்திரி பெசார் தெரிவித்திருக்கிறார்.

 Tags
Amirudin sworn in as Selangor MB

for a second time


அனைத்துலக  பேட்மிண்டன் போட்டிகளில் வெற்றிக்காக போராடப் போவதாக பியர்லி –  தீனா  உறுதி

கோலாலம்பூர், மார்ச் 1 – இவ்வாண்டு தாங்கள் கலந்துகொள்ளும் அனைத்துலக பேட்மிண்டன் போட்டிகளில் வெற்றி பெறுவதற்கு கடுமையாக போராடவிருப்பதாக மலேசியாவின் முன்னணி மகளிர் ஜோடியான  பியல்லி டான் – M. தீனா உறுதிபூண்டுள்ளனர். உலகின் ஆறாவது சிறந்த இரட்டையர் ஜோடியாக கணிக்கப்பட்டுள்ள பியர்லி டான் – தீனா ஜோடி ஆகக்கடைசியாக கடந்த ஆண்டு அக்டோபர் மாதம் பிரான்ஸ் பொது விருது பேட்மிண்டன் போட்டியில் வெற்றியாளர் பட்டத்தை பெற்றனர்.

அதன் பின்னர் அவர்கள் எந்தவொரு பேட்மின்டன் போட்டியிலும் வெற்றி பெறவில்லை என்றாலும் இவ்வாண்டு மூன்று அனைத்துலக பேட்மிண்டன் போட்டிகளில் மட்டுமே அரையிறுதி ஆட்டத்திற்கு தேர்வு பெற்றனர். இந்த நிலையில் பியர்லி டான் – தீனா ஜோடி மார்ச் 7ஆம் தேதி தொடங்கும் ஜெர்மன் பொது விருது மற்றும் மார்ச் 14 ஆம் தேதி முதல் 19 ஆம்தேதிவரை நடைபெறும் அகில இங்கிலாந்து பேட்மிண்டன் போட்டிலும் கலந்துகொள்கின்றனர்.

 Tags
aim to regain

Pearly

Thinaah

winning formula


3 இந்திய  தொழில்  துறைகளுக்கு விரைவில்  நல்ல செய்தி

கோலாலம்பூர், ஜூன் 7- உணவகம், சிகை அலங்காரம் மற்றும் நகை வியாபாரம் தொடர்பான இந்திய பாரம்பரிய தொழில் துறைகள் எதிர் நோக்கியிருக்கும் அந்நிய தொழிலாளர் பிரச்னைக்கு விரைவில் நல்ல செய்தி காத்துக் கொண்டிருக்கிறது என்று மனிதவள அமைச்சர் வி. சிவகுமார் இன்று அறிவித்தார். அந்நிய தொழிலாளர் விவகாரத்திற்கு தீர்வு காணும் வகையில்

உள்துறை அமைச்சர் டத்தோஸ்ரீ சைபுடின் நசுட்டியோன் மற்றும் உள்நாட்டு வர்த்தகம் , வாழ்க்கை செலவின அமைச்சர் டத்தோஸ்ரீ சாலாவூடின் ஆயோப் ஆகியோருடன் பேச்சுவார்த்தை நடத்தப்பட்டுள்ளது.

அமைச்சரவை ஒப்புதல் பெறுவதற்கு ஏதுவாக வரும் 27 ஆம் தேதி மூன்று அமைச்சுகளுடன் மீண்டும் முக்கிய சந்திப்பு நடைபெறும். அதன் பின்னர் அமைச்சரவை ஒப்புதலோடு நல்ல செய்தி வரும் என்று சிவகுமார் தெரிவித்தார்.

இன்று சிவகுமார் தலைமையில் நடைபெற்ற முக்கிய சந்திப்பு கூட்டத்தில் உள்துறை அமைச்சு மற்றும் உள்நாட்டு வாணிப வாழ்க்கை செலவின அமைச்சின் உயர் அதிகாரிகள் கலந்து கொண்டனர். இந்திய பாரம்பரிய தொழில் துறைகள் எதிர் நோக்கி இருக்கும் அந்நியத் தொழிலாளர்கள் பிரச்சனையை ஒரு முக்கிய பிரச்சனையாக இருப்பதை அதிகாரிகளிடம் தாம் சுட்டிக்காட்டியதாக அவர் தெரிவித்தார்.

 Tags
3 Good news

industrial sectors

soon for Indian


சிலாங்கூர், நெகிரி செம்பிலானில் பெரிக்காத்தான்  வெற்றி பெறும்; முஹிடின்

கோலாலம்பூர், மார்ச் 13 – பக்காத்தான் ஹரப்பான் வசமுள்ள மாநிலங்களை அடுத்த மாநிலத் தேர்தலில் பெரிக்காத்தான் நெஷனல் கைப்பற்றினால், சிலாங்கூர், நெகிரி செம்பிலான் மாநிலங்களில் பெர்சத்துவைச் சேர்ந்தவர் மெந்திரி பெசாராக நியமிக்கப்படுவார் என , அக்கட்சியின் தலைவர் டான் ஶ்ரீ முஹிடின் யாசின் தெரிவித்தார் .

இவ்வேளையில், பினாங்கில் யாரை முதலைமைச்சராக நியமிப்பது என்பது அம்மாநிலத்தில் வெற்றி பெற்ற மொத்த தொகுதிகளின் அடிப்படையில் முடிவு செய்யப்படுமென அவர் கூறினார்.

மாநில தேர்தலை எதிர்கொள்ளும் அதே வேளை, எந்தெந்த மாநிலங்களில் யாரை மெந்திரி பெசாராக நியமிப்பது, சட்டமன்றத் தலைவராகவும் துணைத் தலைவராகவும் யாரை தேர்வு செய்வது , மாநில ஆட்சிக் குழு உறுப்பினர்களாக யாருக்கு, பொறுப்புகளை வழங்குவது என கூட்டணி கட்சிகளுக்கு இடையே முடிவு செய்யப்பட்டு விட்டதாகவும் முஹிடின் கூறினார்.

 Tags
bersatu

if PN wins

MB in Selangor

Negeri Sembilan

state polls


இருந்தாலும் உனக்கு இவ்வளவு கோபம் கூடாது தம்பி !

திருச்சி, ஏப் 13 – தனக்கு திண்பன்டம் வாங்கிக் கொடுக்காத அம்மா மீது கடும் கோபம் கொண்டு சண்டையிடும் 2 வயது சிறுவனின் காணொலி ஒன்று வைரலாகியுள்ளது.

கடலை வாங்கி கொடுக்காததால் இவ்வளவு கோபமா டா தம்பி உனக்கு என வலைத்தளவாசிகள் புன்னகையுடன் கருத்து பதிவிட்டு வருகின்றனர்.

 Tags
angry brother!

But you should

not be so


அடுக்ககத்தின் 12 ஆவது மாடியிலிருந்து விழுந்து பெண் மரணம்

மலாக்கா, அக் 8 – மலாக்காவில் பண்டார் ஹிலிர், ஜாலான் சையட் அப்துல் அசிஸில் அடுக்ககத்தின் 12ஆவது மாடியிலிருந்து பெண் ஒருவர் கீழே விழுந்து மரணம் அடைந்தார். இன்று அதிகாலை மணி 12.15 அளவில் வியட்னாமைச் சேர்ந்த 26 வயதுடைய ங்குயென் தி ஹோங் என்ற பெண் விழுந்து இறந்ததை மலாக்கா தெங்கா மாவட்ட போலீஸ் தலைவர் துணை கமிஷனர் கிறிஸ்டோபர் படிட் உறுதிப்படுத்தினார், நெகிரி செம்பிலான், சிரம்பானிலிருந்து வந்த அந்த பெண் கடந்த மூன்று மாத காலமாக தம்முடன் தங்கியிருந்தார் என அவருடன் ஒரே வீட்டில் தங்கியிருந்த மற்றொரு பெண் தெரிவித்தார்.

அந்த பெண் அடுத்த வாரம் வியட்னாமிலுள்ள தமது வீட்டிற்கு செல்வதற்கு திட்டமிருந்தார் . இரவு மணி 10.30 அளவில் படுக்க செல்வதாக கூறிய அந்த பெண் திடீரென அடுக்ககத்தின் 12 ஆவது மாடியிலிருநது கீழே விழுந்தது பெரும் அதிர்ச்சியாக இருப்பதாக சாட்சி ஒருவர் தெரிவித்ததாக கிறிஸ்டோபர் படிட் தெரிவித்தார்.

 Tags
dalam bilik

Rakan disangka tidur

rupanya

terjun kondominium


இந்தோனேசிய வீட்டுப் பணிப்பெண்ணை தருவிக்கும் செலவு குறைக்கப்படும்; வி. சிவக்குமார்

கோலாலம்பூர், பிப் 21 – இந்தோனேசிய வீட்டுப் பணிப் பெண்களை தருவிப்பதற்கான செலவை, மலேசியாவும் –இந்தோனேசியாவும் மீண்டும் மறு ஆய்வு செய்யவிருக்கின்றன.

அந்த செலவை மேலும் குறைப்பது குறித்து, புதன்கிழமை Yogjakarta-வில் மூன்றாவது முறையாக நடைபெறும் கூட்டு பணிக் குழு கூட்டத்தின் போது பேசப்படவிருப்பதாக, மனிதவள அமைச்சர் வி. சிவக்குமார் தெரிவித்தார்.

இதற்கு முன்பு இந்தோனேசிய வீட்டுப் பணிப்பெண்களை தருவிப்பதற்கான செலவு 12,000 ரிங்கிட்டாக நிர்ணயிக்கப்பட்டது. அந்த தொகை, தனிமைப்படுத்துவதற்கான செலவையும் உட்படுத்தியிருந்தது.

தற்போது அந்த மொத்த செலவை 9,000 ரிங்கிட்டுக்கும் கீழ் குறைக்க முடியுமென சிவக்குமார் நம்பிக்கை தெரிவித்தார்.

 Tags
Indonesian domestic

The cost of hiring

workers is reviewed


27 ஆவது  முறையாக  எவரெஸ்ட் மலையேறி  சாதனை  படைத்த  நேப்பாள ஆடவர்

காட்மண்டு , மே 17 – 53 வயதுடைய நேப்பாள ஆடவர் ஒருவர் இன்று 27ஆவது முறையாக எவரெஸ்ட் மலையேறி சாதனைப் படைத்தார். உலகில் அதிகமான தடவை எவரெஸ்ட் சிகரத்தை அடைந்த மலையேறியாக கமி ரித்தா ஷெர்பா திகழ்கிறார். வியட்னாம் மலையேறி ஒருவருக்கு வழிகாட்டியாக அவருடன் கமி ரித்தாவும் எவரெஸ்ட் சிகரம் ஏறினார். 8,848 மீட்டர் உயரம் கொண்ட எவரஸ்ட் மலை உட்பட உலகில் 8 உயரிய மலைகளை கொண்ட நாடாக நேப்பாளம் திகழ்கிறது. இதற்கு முன்னதாக பிரிட்டிஷ் மலையேறும் வீரரான Kenton cool 17 ஆவது முறையாக இன்று எவரெஸ் ஏறி சாதனை படைத்தார்.

 Tags
27 th time

climbs Everest

for record

Nepal mountaineer


ரிங்கிட்  மதிப்பு வீழ்ச்சி குறித்து  அமைச்சரவை  கூட்டத்தில்  விவாதிக்கப்படும்

புத்ராஜெயா, மே 26 – ரிட்கிட் நாணய வீழ்ச்சியை சமாளிக்கும் செயல்முறத் திட்டம் குறித்து இன்றைய அமைச்சரவை கூட்டத்தில் அரசாங்கம் பேங்க் நெகாராவுடன் விவாதிக்கும். இந்த விவகாரத்தை இன்று அமைச்சவை கூட்டத்திற்கு கொண்டுச் செல்வேன். அந்த கூட்டத்தில் பேங்க் நெகாரா அதிகாரிகளும் கலந்துகொள்வார்கள் என நிதித்துறை துணையமைச்சர் Ahmad Maslan தெரிவித்தார். நாணய மதிப்பின் வீழ்ச்சி மேலும் மோசமடைவதை தடுப்பதற்கு பொருத்தமான செயல்முறை திட்டங்களை எடுக்கும் விவகாரத்தை நாங்கள் பேங்க் நெகாராவிடும் விட்டுவிடுவோம் என அவர் கூறினார். சந்தையில் ரிங்கிட்டின் உறுதியற்ற போக்கு நாட்டின் பணவீக்கம் மற்றும் இறக்குமதி போன்று அம்சங்களையும் தாக்கத்தை ஏற்படுத்தும் என்பதோடு இறக்குமதி பொருட்களின் விலைகளும் உயரக்கூடும் சாத்தியம் இருப்பதையும் அகமட் மஸ்லான் சுட்டிக்காட்டினார்.

 Tags
cabinet

falling ringgit

to discuss

today

with BNM


இவ்வாண்டு  நாட்டிற்கு  16.1 மில்லியன்  வெளிநாட்டு  சுற்றுப்பணிகள்  வருகை புரிவர்

கோலாலம்பூர், பிப் 24 – இவ்வாண்டு சுற்றுலாத்துறையின் மூலம் 49.2 பில்லியன் ரிங்கிட் வருமானத்தை பெறும் இலக்கை சுற்றுலா அமைச்சு கொண்டிருப்பதாக அதன் அமைச்சர் Tiong Kim sing தெரிவித்திருக்கிறார். நாட்டிற்கு வருகை புரிவார்கள் என எதிர்பார்க்கப்படும் 16 .1மில்லியன் சுற்றுப்பயணிகள் மூலம் அந்த வருமானத்தை பெறமுடியும் என அவர் நம்பிக்கை தெரிவித்தார். இந்த இலக்கை அடைவதற்கு சுற்றுலா தயாரிப்பு பொருட்களின் அறிமுகத்தை மேம்படுத்துவதற்கான ஒதுக்கீடுகளை நிதியமைச்சிடம் கோரியிருப்பதாக Tiong King Sing தெரிவித்தார். ஆசியான் நாடுகள், மத்திய கிழக்கு , சீனா, இந்தியா மற்றும் ஐரோப்பா ஆகிய நாடுகளின் சுற்றுலா சந்தைகளில் நாம் கவனம் செலுத்துவதற்கு நிதி அமைச்சு உதவ வேண்டும் என்றும் கேட்டுக்கொள்ளப்பட்டிருப்பதாக அவர் கூறினார்.

 Tags
foreign visitors

in 2023

targets 16.1 million

tourism ministry


குட்டையான ஆடை ; SSM  நிறுவனத்துக்குள் நுழைய பெண்ணுக்குத் தடை

ஈப்போ, மார்ச் 11 – அரசாங்க நிறுவனங்களில் அமலில் இருக்கும் ஆடை கட்டுப்பாட்டு விதியினால் , அண்மையில் பாதிக்கப்பட்ட பெண் ஒருவர் தமது அதிருப்தியை வெளிப்படுத்தி இருக்கின்றார்.

ஈப்போவிலுள்ள SSM –மலேசிய நிறுவன ஆணையத்திற்கு சென்றிருந்தபோது, சற்று முட்டிக்கு மேல் வரை இருக்கும் ஆடையை அணிந்திருந்ததற்காக, Khor Hooi Chin எனப்படும் அந்த பெண் உள்ளே நுழைய அனுமதி மறுக்கப்பட்டார்.

தமது ஆடை ,வேலையிடத்தில் அணியக் கூடிய பொருத்தமான ஓர் உடை என கூறியும், அவருக்கு அனுமது வழங்கப்படாததை அடுத்து, அருகிலுள்ள பேரங்காடியில் நீளமான ஓர் ஆடையை வங்கி அணிந்து கொண்டு, பின்னர் அந்த அலுவலகத்திற்கு செல்ல வேண்டிய நிலை ஏற்பட்டதாக அந்த பெண் கூறினார்.

இதனால், தமது நேரமும் பணமும் தான் விரையமானதாக அப்பெண் குறிப்பிட்டார்.

 Tags
entry to SSM office

over short dress

Women barred


மோட்டார் சைக்கிளின் சக்கரத்தில் மாணவனின் ஜேக்கேட் சிக்கி விபத்து

தஞ்ஞோங் காராங்; மே 12 – இன்று காலையில் மோட்டார் சைக்கிளின் சக்கரத்தில் 12 வயது மாணவனின் ஜேக்கேட் சிக்கி நிகழ்ந்த விபத்தில், சம்மபந்தப்பட்ட மாணவனின் விரல் துண்டாகும் அபாயம் ஏற்பட்டது.

தஞ்ஞோங் காராங் பகுதியில் விபத்து நிகழந்த இடத்திற்கு விரைந்த தீயணைப்பு மீட்புப் படை வீரர்கள் மோட்டார் சைக்கிளின் சங்கிலியில் அவனது உடை சிக்கியிருந்ததைக் கண்டனர். உடனே மோட்டார் சைக்கிளின் சில பாகங்களை வெட்டி எடுத்த அவர்கள் அச்சிறுவனை மீட்டு மருத்துவமனைக்கு அழைத்துச் சென்றனர்.

 Tags
A CHILD'S

almost

ARM WAS

BREAK OFF CAMPED

by a

chain

Motorcycle


ஆற்றங்கரையில் WWE பாணியில் நடந்த சண்டை – நாற்காலிகள் பறந்ததால் அதிர்ச்சி

அமெரிக்கா ஆகஸ்ட் 7 – அலபாமா மாகாணத்தில் உள்ள ஒரு ஆற்றங்கரை பூங்காவில் WWE பாணியில் நடந்த சண்டையில் பலர் கைது செய்யப்பட்டனர்.

சனிக்கிழமை நடந்த இந்த சம்பவத்தில் நூற்றுக்கணக்கானோர் பங்கேற்று அடிதடியில் ஈடுபட்ட காட்சிகள், சமூக வலைதளங்களில் வைரலானது.

வீடியோவில் ஒரு நபர் நாற்காலியை பயன்படுத்தி எதிரிகளை அடித்தது, WWE தொலைக்காட்சி நிகழ்ச்சி போன்று இருந்தது.

போலீஸ் அதிகாரிகள் விரைவாக தலையிட்டு, நாற்காலி வைத்திருந்த நபரையும், சம்பவத்தில் தொடர்புடைய பலரையும் கைது செய்தனர்.

சாட்சிகளின் கூற்றுப்படி, மோன்ட்கோமெரி ரிவர்ஃபிரண்டில் கப்பல்துறை தொழிலாளி ஒருவரை படகோட்டிகள் குழு தாக்கியபோது சண்டை தொடங்கியதாக கூறப்படுகிறது.

படகோட்டிகள் குழு ஒன்று, தங்களுடைய பாண்டூன் படகை நகர்த்த மறுத்ததால் வாக்குவாதம் ஏற்பட்டதாக முதற்கட்ட விசாரணையில் தெரிகிறது.

 Tags
Chair Used

Hair Pulled

Punches Thrown

Style Mayhem Caught On Camera

WWE


காஸா மக்களுக்கு எதிராக ‘பாஸ்பரஸ்’ குண்டுகளைப் பயன்படுத்தும் இஸ்ரேல்

காஸா சிட்டி, அக்டோபர் 11 – காஸா முனையில், மக்கள் அதிகம் வசிக்கும் பகுதிகளைக் குறி வைத்து தாக்குதல் நடத்தி வரும் இஸ்ரேல், சர்வதேச நிலையில் தடை செய்யப்பட்ட “வெள்ளை பாஸ்பரஸ்” குண்டுகளைப் பயன்படுத்த தொடங்கியுள்ளதாக கூறப்படுகிறது.

உள்நாட்டு நேரப்படி, கடந்த திங்கட்கிழமை அதிகாலை, காஸா முனையிலுள்ள, குடியிருப்பு பகுதிகள் மீது, இஸ்ரேலிய படைகள் பாஸ்பரஸ் குண்டு மழை பொழிந்ததாக, அனைத்துலக ஊடகங்கள் செய்தி வெளியிட்டுள்ளன.

தீயை ஏற்படுத்தும் ஆற்றல் கொண்ட பாஸ்பரஸ் குண்டுகள், தடை செய்யப்படாத ஆயுதங்கள் என்றாலும், பொதுமக்கள் வாழும் பகுதிகளில் அவற்றைப் பயன்படுத்துவது போர்க் குற்றமாக கருதப்படுகிறது.

பாஸ்பரஸ் குண்டுகள், காற்றில் இருக்கும் போது எளிதாக தீப்பற்றக்கூடிய ஆற்றலைப் பெற்றுள்ளதோடு, அதனால் அதிவேகமாக பரவும் தீயை அணைப்பதும் அவ்வளவு எளிதல்ல.

2008-2009-ஆம் ஆண்டுகளில், காஸா மீதான போரின் போது, வெள்ளை பாஸ்பரஸ் வெடிமருந்துகளைப் பயன்படுத்தியதை இஸ்ரேல் ஒப்புக் கொண்டது. ஆனால், பொதுமக்கள் வசிக்கும் பகுதிகளில் அதனைப் பயன்படுத்தவில்லை என்பதால், அனைத்துலக சட்ட திட்டங்களை ஒருபோதும் மீறவில்லை என அது தற்காத்து பேசியிருந்தது.

எனினும், கடந்த திங்கட்கிழமை, காஸா முனையில், மக்கள் அதிகம் வசிக்கும் பகுதிகளைக் குறி வைத்து, இஸ்ரேஸ் பாஸ்பரஸ் குண்டுகளைப் பயன்படுத்திய காணொளிகள் சமூக ஊடகங்களில் பதிவேற்றம் செய்யப்பட்டுள்ளது.

 Tags
bom fosforus

Gaza

Guna

israel

orang awam

terhadap


கழுதைப் பாலில்  தயாரிக்கப்பட்   சவக்காரத்தில்  குளித்தால்  பெண்களின்  அழகு மெருகேறும்  – மேனகா காந்தி

புதுடில்லி , ஏப் 4 – கழுதை பாலில் தயாரிக்கப்பட்ட சவக்காரத்தில் குளித்தால் பெண்களின் தோலின் அழகு மேலும் மேருகேறும் என்பதோடு அவர்கள் கூடுதல் அழகாக காட்சியளிப்பார்கள் என மேனகா காந்தி தெரிவித்திருக்கிறார். லடாக் மலைப்பகுதி வட்டாரத்தைச் சேர்ந்த மக்கள் கழுதை பாலில் தயாரிக்கப்பட்ட சோப்புகளை பயன்படுத்துவதையும் அவர் சுட்டிக்காட்டினார்.

பாரதீய ஜனதா கட்சியின் நாடாளுமன்ற உறுப்பினரும் முன்னாள் மத்திய அமைச்சருமான மேனகா காந்தி ஆற்றிய இந்த உரை சமூக வலைத்தளங்களில் அதிகமானோரின் கவனத்தை ஈர்த்துள்ளது. எகிப்தின் பிரபலமான அரசியும் அழகியுமான கிளியோபாட்ரா கழுதை பாலில் தயாரிக்கப்பட்ட சோப்பில் குளிக்கும் பழக்கத்தை கொண்டிருந்தார் என உத்ரபிரதேசம் சுல்தான்பூரில் உரையாற்றியபோது மேனகா தெரிவித்தார். கழுதை பாலில் தயாரிக்கப்பட்ட ஒரு சோப்பின் விலை புதுடில்லியில் 500 ரூபாய்க்கு விற்கப்படுகிறது. கழுதை பால் மற்றும் ஆட்டுப் பாலில் சோப்புகளை நாம் தயாரிக்கலாம் என மேனகா காந்தி தெரிவித்தார்.

 Tags
body beautiful

Cleopatra bathed in it

keeps woman

Meneka Gandhi

of donkey's milk

Says Soap made


காரும் லாரியும் எதிரே மோதி ; ஒரே குடும்பத்தை சேர்ந்த இருவர் மரணம்

குவா மூசாங் , ஜூலை 21 – ஜாலான் குவா மூசாங், சாலையில் நேற்று மாலை 6.15 மணியளவில் புரோட்டோன் சாகா வகை கார் ஒன்று , எதிர் புறத்தில் மர கட்டைகளை ஏற்றிச் சென்று கொண்டிருந்த லாரியின் மீது மோதியதில் ஒரே குடும்பத்தை சேர்ந்த 2 பேர் சம்பவ இடத்திலேயே உயிரிழந்தனர்.

காரில் பயணித்த 55 வயது முகமட் சுகி முஹம்மட் அலி மற்றும் பின் புறம் அமர்ந்திருந்த அவரது மகன் 15 வயது , முஹமட் ஹஸ்புல்லா உயிரிழந்த நிலையில் 18 வயதுடைய முஹமட் ஹுசைஃபாவுக்கு காயங்கள் ஏற்பட்டுள்ளது.

விபத்தில் காயமடைந்த அந்நபர் அவசர சிகிச்சைக்காக குவா மூசாங் மருத்துவமனைக்கு அனுப்பட்டுள்ளதாக போலீஸ் தெரிவித்துள்ளது. இந்நிலையில் அந்த லாரி ஓட்டுனருக்கு காயம் எதுவும் ஏற்படவில்லை.

 Tags
Car collided

loaded with wood

lorry

Two children died


உணவகத்தில் முறையான சம்பளம் இல்லை, 13 மணி நேரம் வேலை; தப்பி வந்த 4 இந்திய நாட்டவர்கள் அவதி

கோலாலம்பூர், அக் 4 – கிள்ளானில் ஒரு உணவகத்தில் இரண்டு மாதச் சம்பளம் பிடிக்கப்பட்டதாலும், ஒரு நாளைக்கு 13 மணி நேரம் வேலை வாங்கியதாலும் அங்கிருந்து தப்பித்து வந்துள்ளனர் இந்திய நாட்டு பிரஜைகள் நால்வர். விடுமுறை நாட்களில் வழங்கப்படும் சாப்பாட்டிற்கும் சம்பளத்தில் பிடித்தம் செய்யப்பட்டதாகவும் அவர்கள் புகார் கூறியுள்ளனர்.

23லிருந்து 26 வயதுக்கு உட்பட்ட அவர்கள் 8 நாட்களாக நடைப்பாதையில் தங்கி பாதசாரிகள் ஒரு சிலர் கொடுத்த உணவை மட்டும் உட்கொண்டு அல்லல் பட்டு வந்திருக்கின்றனர்.

இந்திய தூதரகத்தில் புகார் கொடுக்கப்பட்டும் முறையான உதவிகள் ஏதும் கிடைக்காததால் அந்நால்வரும் தன்னை தொடர்புக் கொண்டதாக மலேசிய உலக மனிதநேய அமைப்பின் தலைவர் கமலநாதன் கூறியிருக்கின்றார். விவரம் அறிந்து நேரடியாக சென்று பார்வையிட்ட அவர் கோலாலம்பூரில் நடைப்பாதையில் தங்கியிருந்த அவர்களுக்கு உணவு வழங்கியதோடு செந்தூல் போலிஸ் நிலையத்திலும் அவர்களை புகார் செய்ய வைத்திருக்கிறார்.

அதே சமயத்தில் தொழிலாளர் நீதிமன்றத்திலும் புகார் அளித்து மனித வள அமைச்சர் கவனத்திற்கும் கொண்டுச் சென்று பாதிக்கப்பட்டவர்களுக்கு தொழிலாளர் சட்டத்தின் கீழ் நீதி கிடைக்க முயற்சி எடுக்கவுள்ளதாக கமலநாதன் கூறினார்.

 Tags
13 hour work; 4 Indian nationals who escaped were killed

No proper salary in the restaurant


குளத்தில் மூழ்கி தாத்தாவும், பேரனும் பலி

சுங்கை பட்டாணி, செப்டம்பர் 12 – தாமான் கெம்பாஸிலுள்ள, குளம் ஒன்றில், முதியவர் ஒருவரும், அவரது இரண்டு வயது பேரனும் மூழ்கி இறந்து கிடக்க காணப்பட்டனர்.

நேற்று மாலை மணி 7.20 வாக்கில், குளத்தில் மிதந்து கொண்டிருந்த அவ்விருவரின் சடலங்களையும், அருகிலுள்ள உணவகத்தின் வாடிக்கையாளர்கள் கண்டு போலீசாருக்குத் தகவல் வழங்கியதாக, குவாலா மூடா போலீஸ் தலைவர், அசிஸ்டன் கமிஸ்னர் ஜைடி சே ஹசான் தெரிவித்தார்.

உடனடியாக சம்பவ இடத்திற்கு விரைந்த போலீசார், பொதுமக்களின் உதவியோடு, அந்த சடலங்களை குளத்திலிருந்து வெளியே கொண்டு வந்ததாக ஜைடி சொன்னார்.

நாள்தோறும், பேரனுடன் அந்த முதியவர் நடக்க செல்வது வழக்கம் என்பது விசாரணையில் தெரிய வந்துள்ளது.

சடலங்களிலும் சம்பவ இடத்திலும், குற்றச்செயல்கள் நிகழ்ந்ததற்கான அறிகுறிகள் எதுவும் தென்படவில்லை என்பதையும், ஜைடி உறுதிப்படுத்தினார்.

சவப்பரிசோதனைக்காக, சடலங்கள் சுல்தான் அப்துல் ஹலிம் மருத்துவமனைக்கு கொண்டு செல்லப்பட்டன.

 Tags
Datuk dan cucu maut

dipercayai lemas dalam kolam


தைப்பூசத்தை முன்னிட்டு 10,000 பேருக்கு அன்னதானம் வழங்குகிறது சிலாங்கூர் அரசாங்கம்

கோலாலம்பூர், பிப் 13 – எதிர்வரும் 5 ஆம் தேதி நடைபெறும் தைப்பூச திருவிழாவை முன்னிட்டு சிலங்கூர் மாநில அரசாங்கத்தின் ஏற்பாட்டில் பத்துமலை திருத்தலம் , கெர்லிங் அருள்மிகு சுப்ரமணியம் ஆலயம், கோலாசிலாங்கூர் ஸ்ரீ சுப்ரமணியர் ஆலயம் ஆகியவற்றில் பல்வேறு சிறப்பு நிகழ்ச்சிகள் ஏற்பாடு செய்யப்பட்டுள்ளன. பத்துமலை வளாக தொழில்மய பகுதியில் தைப்பூசத்திற்கு முதல் நாள் பிப்ரவரி 4ஆம் தேதி சனிக்கிழமை சிலாங்கூர் அரசாங்கத்தின் ஏற்பாட்டில் பல்வேறு சிறப்பு நிகழ்ச்சிகளும் நடைபெறும் . அந்த நிகழ்ச்சியில் சிறப்பு வருகையாளராக சிலாங்கூர் மந்திரிபுசார் டத்தோஸ்ரீ அமிருடின் ஷாரி கலந்து கொள்வார் என சிலாங்கூர் ஆட்சிக்குழு உறுப்பினர் வீ.கணபதி ராவ் உறுதிப்படுத்தினார்.

சமய மற்றும் பல்வேறு கலச்சார படைப்புகளும் இந்த நிகழ்ச்சியில் ஏற்பாடு செய்யப்பட்டுள்ளது. இந்த நிகழ்வில் 10 முதல் 30 ஆலயங்களின் பிரதிநிதிகளிடம் மந்திரிபுசார் சிலாங்கூர் அரசாங்கத்தின் மான்யங்களை வழங்கவிருக்கிறார். மேலும் மாநில அரசினால் அமைக்கப்படும் சிறப்பு கூடாரங்களில் மாலை 6 மணி முதல் நள்ளிரவுவரை சுமார் 10,000 பக்தர்களுக்கு உணவு மற்றும் பானங்கள் வழங்கப்படும்.

கெர்லிங் சுப்ரமணியர் ஆலயத்தில் பிப்ரவரி 4ஆம் தேதி மாலை 6 மணி முதல் இரவு 11 மணிவரை சிலாங்கூர் அரசாங்கத்தின் ஏற்பாட்டில் தைப்பூச கொண்டாட்ட சிறப்பு நிகழ்வுகளும் ஏற்பாடு செய்யப்பட்டுள்ளது. அதோடு பிப்ரவரி 5ஆம் தேதி தைப்பூச தினத்தன்று கோலாசிலாங்கூர் ஸ்ரீ சுப்ரமணியர் ஆலயத்தில் காலை 8 மணி முதல் பிற்பல் ஒரு மணிவரை பல்வேறு சிறப்பு நிகழ்ச்சிகளை சிலங்கூர் மாநில அரசாங்கம் ஏற்பாடு செய்துள்ளது. .

 Tags
000 people

Food arrangement

For 10

Thaipusam event


திருமண  கோஷ்டி சென்ற மினி பஸ்  கவிழ்ந்தது  9 குழந்தைகள்  உட்பட 25 பேர் மரணம்

காபுல், ஜூன் 8 – ஆப்கானிஸ்தானில் திருமண நிகழ்வில் கலந்துகொண்டவர்கள் பயணம் செய்த மினி பஸ் விபத்துக்குள்ளானதில் ஒன்பது குழந்தைகள் உட்பட 25பேர் இறந்தனர். கரடு முரடான மலைப்பகுதி சாலையில் அந்த மினி பஸ் சென்று கொண்டிருந்தபோது தீடிரென அந்த பஸ் பள்ளத்தில் கவிழ்ந்தது. அந்த விபத்தில் 12 பெண்களும் உயிரிழந்தனர். அந்த மினி பஸ் ஓட்டுனரின் கவனக் குறைவு அல்லது அலட்சியப் போக்கே இந்த விபத்திற்கு காரணம் என அதிகாரிகள் தெரிவித்தனர்.

 Tags
25 people including

9 children died

accident

Afghan mini bus


கனிவான  செயலால் பலரைக் கவர்ந்த  பாதுகாவலர் யோகேஸ்வரி

கோலாலம்பூர், மார்ச் 21 – சில நேரங்களில் பிறர் என்ன கஷ்டத்தில் இருக்கிறார் என்பது நமக்கு தெரியதில்லை. உள்ளுக்குள் ஏதோ ஒரு வேதனையுடன் போராடிக் கொண்டிருக்கலாம்.

அத்தகைய நேரத்தில் ஒருவர் செய்யும் அன்பான ஒரு செயல் அவர்கள் வாழ்வில் ஒரு புத்துணர்ச்சியைக் கொடுக்கக் கூடியது என்கிறார் 44 வயதான ஆர். யோகேஸ்வரி.

ஈப்போ, Raja Permaisuri Bainun மருத்துவமனையில் பாதுகாவலராக வேலை செய்து வரும் யோகேஸ்வரி , அண்மையில் பேரா மாநில அளவிலான மகளிர் தின கொண்டாட்டத்தின் போது, “ Sejahtera Wanita’ எனும் விருதினைப் பெற்றார்.

அந்த விருதினை அவர் பேராக் மெந்திரி பெசார் Datuk Seri Saarani Mohamad – டிடமிருந்து பெற்றுக் கொண்டார்.

மருத்துவமனைக்கு வரும் நோயாளிகளையும் வருகையாளர்களையும் யோகேஸ்வரி கனிவாக வரவேற்று உதவி செய்த காணொளி அண்மையில் சமூக வலைத்தளங்களில் பெரிதும் பகிரப்பட்டது.

நோயாளிகளின் காரை திறந்து விடுவது, நோயாளி வந்து ஏறும் வரை மின் தூக்கியை திறந்து வைத்திருப்பது , மருத்துவமனை வளாகத்தில் போக்குவரத்தை கட்டுப்படுத்த உதவுவது போன்ற தனது எளிய பரிவுமிக்க செயலால் பலரது பாராட்டினைப் பெற்றிருக்கின்றார் யோகேஸ்வரி.

 Tags
compassion

security guard:

walks the talk

with kindness

Yogeswary


ஹனிஸ் மேல்முறையீடு செய்யலாம் ; கூறுகிறார் ஹன்னா

இடைநீக்கம் செய்யப்பட்ட தேசிய மகளிர் ஹாக்கி வீராங்கனை ஹனிஸ் நடியா ஆன்க்கு மீண்டும் ஜெர்சி அணியும் இரண்டாவது வாய்ப்பு கிட்டலாம் என இளைஞர் விளையாட்டு அமைச்சர் ஹன்னா யோஹ் தெரிவித்தார்.

அதற்காக, விசாரணை செயற்குழுவிடம் ஹனிஸ் மேல்முறையீடு செய்யலாம் என்றாரவர்.

MSN தேசிய விளையாட்டு மன்றம், MHC மலேசிய ஹாக்கி கூட்டமைப்பு ஆகியவை ஒன்றிணைந்து அவ்விவகாரம் தொடர்பில் விசாரணை மேற்கொண்டன. ஹனிசை இடைநீக்கம் செய்வது அவர்களின் முடிவு. அம்முடிவுக்கு அனைவரும் மதிப்பளிக்க வேண்டுமென ஹன்னா கேட்டுக் கொண்டார்.

அண்மையில், புக்கிட் ஜாலில் அரங்கில் நடைபெற்ற ஏ.ஆர்.ரஹ்மான் இசை நிகழ்ச்சி குறித்து இனத்துவேசமான கூற்றை வெளியிட்டதற்காக தேசிய ஹாக்கி அணியில் இருந்து இடைநீக்கம் செய்யப்பட்ட ஹனிஸ், மே மாதம் கம்போடியாவில் நடைபெறவுள்ள சீ விளையாட்டுப் போட்டியில் கலந்து கொள்ளும் வாய்ப்பையும் இழந்தார்.

 Tags
appeal

can submit an

Hanis

Hannah


ஜுபிட்டரில் நீடிக்கும் புயல் ; அதிர்ச்சியூட்டும் புகைப்படங்களை வெளியிட்டுள்ளது நாசாவின் ஜூனோ விண்கலன்

அமெரிக்கா, ஆகஸ்ட்டு 30 – “வாட்டர்கலர்” ஓவியங்களை போல காட்சியளிக்கும் ஜுபிட்டர் வியாழன் கோளின் அரிய புகைப்படங்களை, ஜூனோ மிஷன் வாயிலாக வெளியிட்டுள்ளது, NASA – அமெரிக்க விண்வெளி ஆய்வு மையம்.

குறிப்பாக, ஜுபிட்டரின் வடக்கு அரைக்கோளத்தில் நீடிக்கும் சக்தி வாய்ந்த புயலை அந்த புகைப்படங்கள் காட்டுகின்றன.

ஜுபிட்டர் கோளுக்கு மேலே, சுமார் 14 ஆயிரத்து 600 மைல்கள் அல்லது 23 ஆயிரத்து 500 கிலோமீட்டர் தூரத்திலிருந்து, ஜுனோ விண்கலன் அந்த புகைப்படங்களை பதிவுச் செய்ததாக கூறப்படுகிறது.

2019-ஆம் ஆண்டு, ஜூலையில், ஜுபிட்டருக்கான தனது 24-வது பயணத்தின் போது, ஜூனோ விண்கலன் அந்த புகைப்படங்களை பதிவுச் செய்ததாக, நாசா தனது இன்ஸ்டாகிராம் சமூக ஊடகத்தில் பதிவிட்டுள்ளது.

அந்த புகைப்படங்கள், சில நிமிடங்களிலேயே, ஆறு லட்சத்துக்கும் அதிகமான “லைக்குகளை” பெற்றன.

2016-ஆம் ஆண்டு, ஜுபிட்டரை சென்றடைந்த ஜூனோ விண்கலன், சூரிய மண்டலத்தின் மிகப்பெரிய கிரகமாக திகழும் ஜுப்பிட்டரையும், அதனை சுற்றி அமைந்துள்ள நிலவுகளையும், வாயு மண்டலத்தையும் ஆய்வுச் செய்து வருகிறது.

அதோடு, பூமிக்கு அப்பால் மனிதர்கள் வாழ ஏற்புடைய கிரகங்கள் குறித்தும், ஜுனோ ஆய்வுகளை மேற்கொண்டுள்ளது குறிப்பிடத்தக்கது.

 Tags
And Its Storms

Images Of Jupiter

NASA's Juno

Shares Stunning Close-Up


தைப்பேயில் கொல்லப்பட்ட மலேசிய மாணவியின் குடும்பத்துக்கு 1.8 மில்லியன் தைவான் டோலர் இழப்பீடு

தைப்பே; செப் 2 – கடந்த 2022ஆம் ஆண்டு தைப்பேயில் தைவான் ஆடவனால் கொல்லப்பட்ட மலேசிய மாணவியின் குடும்பத்தாருக்கு இழப்பீட்டுத் தொகையாக 1.8 மில்லியன் தைவானிய புதிய டோலர் அதாவது 2 லட்சத்து 62 ஆயிரத்து 600 ரிங்கிட் வழங்கப்படவுள்ளதாக ஷீலின் மாவட்ட வழக்குறைஞர்கள் அலுவலகம் தெரிவித்துள்ளது. (Shilin District Prosecutors Office)

இண்ஸ்தாகிராமில் பழகி ஒரு வாரமே ஆன சென் (Chen) எனும் ஆடவனால் கொலை செய்யப்பட்டார் சாய் (Chai) எனும் அப்போது 24 வயதான மலேசிய மாணவி.

தைப்பே பல்கலைக்கழகத்தில் பயின்று வந்த சாய்-யின் உடல் அவரது வாடகை வீட்டில் 2022 அக்டோபர் 12ஆம் திகதி கண்டெடுக்கப்பட்டது.

பரிசோதனையில், மூச்சடைக்கப்பட்டு கொல்லப்பட்ட சாய்-யின் கழுத்தும் முறிந்துள்ளதை போலிசார் கண்டு பிடித்தனர்.

சாய்-யின் காதலனான சென், அக்டோபர் 13ஆம் திகதி, தற்கொலை முயற்சி செய்து மருத்துவமனையில் அனுமதிக்கப்பட்டபோது, அவனாகவே வாக்குமூலம் அளித்ததன் தொடர்பில் அம்மாணவியின் கொலை தொடர்பில் போலிசுக்கு தெரிய வந்தது.

பணம் கேட்டுத் தராததால், சாய்-யை பயமுறுத்தவே விளையாட்டுக்காக அப்படி செய்ததாகவும், அவ்வாடவன் போலிசிடம் தெரிவித்திருந்தான்.

தனது மகள் கொலை வழக்கைத் தொடர்ந்து அவரது குடும்பத்தினர் பாதிக்கப்பட்டவர்களுக்கு ஆதரவான சங்கத்தின் உதவியின் கீழ் இழப்பீடு கோரியிருந்தனர் .

 Tags
Family of murdered Malaysian

student in Taipei

to receive NT$1.8m compensation


56  மாடி உயரத்திலிருந்து கான்கிரீட்  அச்சு விழுந்து  கார் பெரும் சேதம்

கோலாலம்பூர், ஜன 13 – கோலாலம்பூர் , ஜாலான் அம்பாங்கில் கட்டுமானத் தளத்தின் 56 -வது மாடியிலிருந்து கான்கிரீட் அச்சு விழுந்து , தோயோத்தா வியோஸ் கார் பெரும் சேதமுற்றது.

அந்த சம்பவம் இன்று காலை மணி 8.45 –க்கு நிகழ்ந்த வேளை, உயிர் சேதம் ஏதும் ஏற்படவில்லை என டாங் வாஙி மாவட்ட போலீஸ் தலைவர் Noor Delhan Yahaya தெரிவித்தார்.

சம்பவத்தின் போது அந்த கார் சில்லறை கடை ஒன்றின் முன் நிறுத்தி வைக்கப்பட்டிருந்ததாகவும், காரின் உரிமையாளர் அந்த கடையில் இருந்ததாகவும் அவர் குறிப்பிட்டார்.

 Tags
56th floor

car

Concrete mold

fell

hit


தீ விபத்தினால்   மிட்வெலி  மெகாமால்    தற்காலிகமாக  மூடப்பட்டது

கோலாலம்பூர். மே 17 – மிட்வெலி மெகாமாலில் இன்று காலை தீ விபத்து ஏற்பட்டதை கோலாலம்பூர் தீயணைப்புத்துறையின் பேச்சாளர் ஒருவர் உறுதிப்படுத்தினார். அந்த வர்த்தக மையப் பகுதிக்கு உள்ளேயிருந்து TNB துணை மின் நிலைய அறையிலிருந்து தீ பரவியதாக அந்த பேச்சாளர் தெரிவித்தார். கோலாலம்பூர் கட்டுப்பாட்டு மையமான KLCCC தனது டுவிட்டர் பக்கத்தில் தீப்பற்றி எரியும் புகைப்படம் ஒன்றை வெளியிட்டதோடு இரண்டு சாலைகள் மூடப்பட்டதாகவும் தெரிவித்தது. போக்குவரத்து சீராக இருப்பதை உறுதிப்படுத்தும் பணிகளில் அங்கு போலீசார் ஈடுபட்டு வருகின்றனர். இன்று காலை மணி 10.42 அளவில் தகவல் அறிந்து தீயணைப்பு மற்றும் மீட்பு படையினர் அங்கு சென்றடைந்தனர். அங்கு நிகழ்ந்த தீ விபத்தில் எவரும் காயம் அடையவில்லையென இன்று காலை மணி 11.38 வரை தீயணைப்பு படை அதிகாரிகள் உறுதிப்படுத்தினர். இச்சம்பவம் குறித்து தீயணைப்த்துறை அதிகாரிகள் விசாரணை மேற்கொண்டு வருகின்றனர்.

இப்போதைய நிலையில் பாதுகாப்பு முன்னுரிமை நடவடிக்கையாக அங்கு தற்காலிகமாக மின் விநியோகம் நிறுத்தப்பட்டுள்ளது. அடுத்த அறிவிப்பு வெளியிடப்படும் வரை மிட் வெலி சிட்டி மூடப்பட்டுள்ளது. இதனால் ஏற்படும் சிரமங்களுக்காக வருத்தத்தை தெரிவித்துக்கொள்வதாக அந்த வர்த்தக மையத்தின் நிர்வாகம் தெரிவித்துள்ளது. எங்களது கடைக்காரர்கள் மற்றும் விருந்தினர்களின் பாதுகாப்பிற்கு முன்னுரிமை வழங்கப்படும் என மிட் வெலி சிட்டி நிர்வாகம் தெரிவித்துள்ளது.

 Tags
at Mid valley

Fire breaks out

Megamall


வெள்ளை மாளிகையில் cocaine கண்டுபிடிக்கப்பட்ட சம்பவம் ; இரகசிய புலனாய்வு குழு விசாரணையை முடுக்கிவிட்டுள்ளது

அமெரிக்கா, ஜூலை 6 – கடந்த ஞாயிற்றுக்கிழமை இரவு, வெள்ளை மாளிகையில் கோகேயின் (cocaine) கண்டெடுக்கப்பட்ட சம்பவம் தொடர்பில், அமெரிக்க இரகசிய சேவை புலனாய்வு அதிகாரிகள் விசாரணை மேற்கொண்டுள்ளனர்.

குறிப்பாக, வெள்ளை மாளிகைக்கு வருகை புரிந்த பார்வையாளர்கள் பதிவு மற்றும் அங்கிருக்கும் இரகசிய காமிரா பதிவுகளின் துணையுடன் ஆதாரங்கள் திரட்டப்பட்டு வருகின்றன.

வெள்ளை மாளிகையில், முக்கிய அலுவலகங்கள் அமைந்திருக்கும் “வெஸ்ட் விங்” பகுதியில் அந்த போதைப் பொருள் கண்டெடுக்கப்பட்டது. அதிபரின் உதவியார்களும், இதர அதிகாரிகளும் அங்கு பணிப்புரிவது வழக்கமாகும்.

சம்பந்தப்பட்ட பகுதியில், அமெரிக்க இரகசிய சேவை புலனாய்வு அதிகாரிகள் மேற்கொண்ட வழக்கமான சோதனை நடவடிக்கையின் போது அந்த போதைப் பொருள் கண்டெடுக்கப்பட்டதாக கூறப்படுகிறது.

ஞாயிற்றுக்கிழமை இரவு மணி 8.45 வாக்கில், அந்த போதைப் பொருள் கண்டுபிடிக்கப்பட்டவுடன், பாதுகாப்பு கருதி வெள்ளை மாளிகை வளாகம் உடனடியாக பொதுமக்களுக்கு மூடப்பட்டது.

தொடக்க கட்ட பரிசோதனையில், அது cocaine என உறுதிப்படுத்தப்பட்ட வேளை ; எவ்வாறு அது வெள்ளை மாளிகைக்குள் கொண்டு வரப்பட்டது என்பது துல்லியமாக ஆராயப்படுமென, பத்திரிகை செயலாளர் கரீன் ஜுன் பியர் கூறியுள்ளார்.

 Tags
cocaine found at White House

Investigates

Secret Service


போர்க்கப்பல்  விவகாரத்தில்  தொடர்புபடுத்துவதா?   முகமட் ஹசான்   சாடல்

ரெம்பாவ், ஆக 11 – போரக்கப்பல் ஊழல் விவகாரத்தில் தம்மை தொடர்புபடுத்துவது குறித்து டத்தோஸ்ரீ முகமட் ஹசான் சாடினார். தாம் தற்காப்பு அமைச்சராக நியமிக்கப்படாத காலத்தில் அதுவும் தாம் சிரம்பானில் சேவையாற்றிய சமயத்தில் போர் கப்பல் ஊழல் தொடர்பாக தம்மை தொடர்புபடுத்துவது எந்த வகையில் நியாயம் என நேற்றிரவு செனவாங்கில் நடைபெற்ற தேர்தல் பரப்புரையில் உரையாற்றியபோது அவர் வினவினார். RPK எனப்படும் சர்ச்சைக்குரிய இணைய பதிவேட்டாளரான Raja Petra Kamaruddin அண்மையில் வெளியிட்ட காணொளி ஒன்றில் Mohamad Hassan னை தொடர்புபடுத்தியிருந்தார். போர்க்கப்பல் ஊழல் விவகாரம் எந்த ஆண்டு நடைபெற்றது என்பது முதலில் ஆராயுங்கள். அந்த சம்பவத்தில் நான் புத்ரா ஜெயா கூட்டரசு நிர்வாகத்தில் இல்லை . அப்போது சிரம்பானில் இருந்த தாம் நெகிரி செம்பிலான் மந்திரிபுசாராக இருந்ததாக முகமட் ஹசான் சுட்டிக்காட்டினார்.

 Tags
in LCS Scandal

Tok Mat claps back at allegations of his involvement


சிலாங்கூர்  போலீஸ்  தலைவராக  உசேய்ன் ஓமார் கான்  நியமனம்

கோலாலம்பூர், பிப் 10 – புக்கிட் அமான் குற்றப் புலனாய்வுத்துறையின் வேவு மற்றும் நடவடிக்கை பிரிவின் துணை இயக்குனரான டத்தோ Hussein Omar Khan சிலாங்கூர் போலீஸ் தலைவராக நியமிக்கப்பட்டுள்ளார். அவரது நியமனம் மார்ச் 13 ஆம் தேதி முதல் அமலுக்கு வருவதாக போலீஸ் படையின் செயலாளர் Noorsiah Saaduddin வெளியிட்டுள்ள அறிக்கையில் தெரிவித்திருக்கிறார். போலீஸ் கமிஷனர் என்ற நிலையில் Hussein Omar Khan னின் பதவி இருக்கும். சிலாங்கூர் போலீஸ் தலைவர் பதவியிலிருந்து டத்தோ Arjunaidi Mohamad ஜனவரி 2 ஆம் தேதி கட்டாய ஓய்வு பெற்றதைத் தொடர்ந்து சிலாங்கூர் போலீஸ் துணைத்தலைவரான டத்தோ S. Sasikala Devi சிலாங்கூர் போலீஸ் இடைக்கால தலைவராக நியமிக்கப்பட்டிருந்தார்.

 Tags
Hussein Omar Khan

the new selangor police chief


18  முதல் 20 வயதுடைய  இளைஞர்களுக்கு 200 ரிங்கிட் ரொக்கம்

கோலாலம்பூர், பிப் 24 – 18 முதல் 20 வயதுடைய இளைஞர்களுக்கு Belia Rahmah

e- tunai ரொக்கத் தொகையாக 200 ரிங்கிட் பெறுவார்கள். 20 லட்சம் இளைஞர்கள் இந்த ரொக்கத் தொகையை பெறுவதற்கான தகுதியை கொண்டிருப்பர். இதற்காக 400 மில்லியன் ரிங்கிட் ஒதுக்கப்பட்டுள்ளதாக பிரதமர் அன்வார் இப்ராஹிம் இந்த ஆண்டுக்கான வரவு செலவு திட்டத்தை சமர்ப்பித்தபோது தெரிவித்தார்.

 Tags
2 million youth

announced the PM

receive e-cash

RM 200


போரைச் சந்தித்துவரும் பாலஸ்தீனர்கள் தங்களது நிலத்திலிருந்து வெளியேறக்கூடாது அரபு நாடுகள் வலியுறுத்து

அம்மான் , அக் 14 – போரைச் சந்தித்துவரும் பாலஸ்தீனர்கள் தங்களது நிலத்திலிருந்து வெளியேறக்கூடாது என அரபு நாடுகள் வலியுறுத்தியுள்ளன. காஸா மற்றும் ஜோர்டனுடன் எல்லையைப் பகிர்ந்துகொண்டுள்ள ஒரே அரபு நாடான எகிப்தும், ஆக்கிரமிக்கப்பட்ட மேற்குக் கரைக்கு அருகேயுள்ள ஜோர்டனும் பாலஸ்தீனர்கள் அவர்களது நிலத்திலிருந்து வெளியேற்றப்படலாம் என எச்சரித்துள்ளன.

காஸாவில் ஹமாஸ் தரப்புடனான இஸ்ரேலின் போர் மோசமடைந்தால் தங்களது எதிர்கால தாயகத்தை அமைப்பதற்கு விரும்பும் நிலத்திலிருந்து பாலஸ்தீனர்கள் நிரந்தரமாக வெளியேறும் புதிய அலை உருவாகலாம் என அவ்விரு நாடுகளும் எச்சரித்துள்ளன. அனைத்து நெருக்கடிக்கும் மற்றும் அனைத்து அரபுக்களுக்கும் இது ஒட்டுமொத்த பிரச்னையை ஏற்படுத்திவிடும் என எகிப்து அதிபர் அப்டேல் ஃபாட்டா அல் சைட் தெரிவித்திருக்கிறார்.

பாலஸ்தீனர்கள் தொடர்ந்து உறுதியாக தங்களது நிலத்தில் இருக்க வேண்டுமென அவர் கேட்டுக்கொண்டார். 1948-ஆம் ஆண்டு போரின்போது அதிகமான பாலஸ்தீனர்கள் தங்களது தாயகத்திலிருந்து வெளியேறியதால் இஸ்ரேல் உருவாக்கப்பட்டதை எகிப்து அதிபர் சுட்டிக்காட்டினார்.

 Tags
Aran States

esclates

land

must

Palestinians'

say

stay

war


இம்மாத  இறுதிக்குள்  தனிப்பட்ட  தொலைபேசி எண்கள், குறுச்செய்தி  சேவைகளை  Maxis, CelcomDigi Umobile  நிறுத்தவுள்ளன

கோலாலம்பூர், ஜூன் 28- இம்மாத இறுதிக்குள் Maxis, celcom Digi, Umobile போன்ற தொலைதொடர்பு நிறுவனங்கள் தனிப்பட்ட தெலைபேசி எண்கள் மற்றும் குறுச்செய்தி சேவைகளை நிறுத்தவிருக்கின்றன. மே 9ஆம் தேதி மலேசிய தொடர்பு மற்றும் பல்லூடக ஆணையம் வெளியிட்ட அறிக்கைக்கு ஏற்ப இந்த நடவடிக்கை அமைகிறது. அனைத்து அழைப்புகள் மற்றும SMS குறுஞ்செய்திகளில் அழைப்பாளர்களின் உண்மையான எண்கள் கை தொலைபேசிகளில் காட்டப்படுவதை உறுதிப்படுத்தும் வகையில் இந்த நடவடிக்கை எடுக்கப்பட்டுள்ளது.

 Tags
and SmS

private calls

Telcos

to stop


நுரையீரலில்   நீர்  கோர்த்ததால்    கடற்படை வீரர்    சூசைய்மாணிக்கம்    இறந்தார்   மரண விசாரணை நீதிமன்றம் தீர்ப்பு

கோலாலம்பூர், ஜூன் 16 – நுரையீரலில் நீர் கோர்த்துக் கொண்டதால் கடற்படை வீரர் வீரர் சூசைய்மாணிக்கம் இறந்தார். ஈப்போ மரண விசாரணை நீதிமன்றத்தின் நடைபெற்ற விசாரணைக்கு தலைமையேற்ற செஷன்ஸ் நீதிமன்ற நீதிபதி Ainul Shahrin தீர்ப்பளித்தார். 2018ஆம் ஆண்டு மே மாதம் 18ஆம் தேதி சூசைய்மாணிக்கம் மரணம் அடைவதற்கு இரண்டு நாட்களுக்கு முன் அவர் உடல் நலமின்றி இருந்ததாக நீதிபதி Ainul கூறினார். அவரது மரணத்திற்கு பல்வேறு சாத்தியங்கள் கூறப்பட்டாலும் அதனை ஏற்கமுடியவில்ல. அவர் மரணம் அடைவதற்கு ஒரு வாரத்திற்கு முன்னர்தான் அதாவது மே 12 ஆம் தேதி கடற்படையில் இணைந்தார். கடற்படையில் இணைவதற்கு முன் நடத்தப்பட்ட மருத்துவ பரிசோதனையில் அவர் நல்ல உடல் நலத்துடன் இருப்பதாக தெரிவிக்கப்பட்டிருந்ததால் மரண விசாரணை நீதிமன்றத்தின் முடிவு தங்கள் குடும்பத்திற்கு திருப்தியளிக்கவில்லை என சூசைய்மாணிக்கத்தின் தந்தை 70 வயதுடைய எஸ். ஜோசப் தெரிவித்தார். எனக்கு நீதி வேண்டும் . என் மகனின் மரணத்திற்கு காரணமானவர் தண்டிக்கப்பட வேண்டும். எனவே நாங்கள் மேல் முறையீடு செய்வோம் என அவர் கூறினார்.

 Tags
declared

in inquest

into Naval cadet

Open verdict

Soosaimanicckam's death


எமெரல்ட் தமிழ்ப்பள்ளியின்  பாலர் பள்ளி  மாணவர்களின்  பரிசளிப்பு விழா

ஷா ஆலாம் , பிப் 22 – ஷா அலாம், ஜாலான் புக்கிட் கமுனிங்கில் உள்ள எமரல்ட் தமிழப்பள்ளியில் பாலர் பள்ளி மாணவர்களுக்கான பரிசளிப்பு விழா மற்றும் சான்றிதழ் பெறும் நிகழ்வு அண்மையில் மிகவும் சிறப்பாக நடைபெற்றது. இந்த நிகழ்வில் பாலர் பள்ளியில் தங்களது கல்வியை முடித்த 25 மாணவர்களுக்கு பள்ளியின் தலைமையாசிரியர் கோகிலவேணி சான்றிதழ் வழங்கி சிறப்பித்தார். பாலர் பள்ளி பிள்ளைகளும் பெற்றோர்களும் கலந்து கொண்ட அந்த நிகழவில் பாலர் பள்ளி மாணவ மாணவிகளின் பாடல்கள், நடனங்கள், கதை சொல்லும் நிகழ்வுகளும் நடைபெற்றது.

இந்த நிகழ்சியில் உரையாற்றிய தலைமையாசிரியர் கோகிலவேணி பாலர் பள்ளிக்கு தங்களது குழந்தைகளை அனுப்பிவைத்து தொடர்ந்து இதே பள்ளியிலேயே முதல் வகுப்பில் பயிலவிருக்கும் குழந்தைகளுக்கும் அவர்களது பெற்றோர்களுக்கும் தமது பாராட்டையும் நன்றியையும் தெரிவித்துக் கொண்டார். 630 மாணவர்கள் பயிலும் எமரல்ட் தமிழ்ப் பள்ளியில் தங்களது பிள்ளைகளின் கல்வி வளர்ச்சிக்கு பெற்றோர்கள் காட்டிவரும் ஒத்துழைப்புக்கும் ஆதரவுக்கும் தாமும் பள்ளியின் நிர்வாகமும் நன்றியை தெரிவித்துக்கொள்வதாகவும் கோகிலவேணி தெரிவித்தார். பாலர் பள்ளியிலிருந்து உயர்க்கல்வி நிலையம் செல்லும்வரை பிள்ளைகளின் கல்வி நலனில் தொடர்ந்து கவனம் செலுத்தும் பொறுப்பையும் கடப்பாட்டையும் பெற்றோர்கள் கொண்டிருக்க வேண்டும் என அவர் கேட்டுக்கொண்டார்.

 Tags
Emerald tamil School kindergarden

graduation

kids


கோவிட்-19  தொற்று கட்டுப்பாட்டில் உள்ளது ; எல்லையை மூடத் தேவையில்லை  – சுகாதார அமைச்சர்

பெண்டாங், ஜன 12 – நாட்டில் கோவிட் -19 தொற்று கட்டுப்பாட்டில் இருப்பதால், நாட்டின் எல்லையை மூட வேண்டிய அவசியம் ஏற்படவில்லை என சுகாதார அமைச்சர் Dr. Zaliha Mustafa தெரிவித்தார்.

எனினும், நாட்டின் நுழைவாய்களில் தொற்றைக் கட்டுப்படுத்தும் முன்னெச்சரிக்கை நடவடிக்கைகளை அரசாங்கம் எடுத்து வருவதாக அவர் கூறினார்.

இவ்வேளையில், ஜனவரி 8-ஆம் தேதி முதல் நாட்டிற்குள் கிட்டத்தட்ட 7,000 சீன சுற்றுப் பயணிகள் நுழைந்திருக்கும் நுழையில் , இதுவரை நுழைவாய்களில் புதிதாக கோவிட் தொற்று சம்பவங்கள் பதிவாகவில்லை என Dr. Zaliha Mustafa குறிப்பிட்டார்.

 Tags
borders

cases

control

covid

Health Minister

malaysia

no need

shut

under


கரைப்புரண்டோடிய வெள்ளத்தில் சிக்கிய உயர் ஆற்றல் கொண்ட மோட்டார் சைக்கிளோட்டிகள்

ஜொகூர், ஜன 26 –மெர்சிங்கில், ஏற்பட்ட வெள்ளத்தில் அடித்துச் செல்லப்படுவதிலிருந்து உயர் ஆற்றல் கொண்ட மோட்டார் சைக்கிளோட்டிகள் அறுவர் அதிஷ்டவசமாக தப்பினர்.

சிங்கப்பூரிலிருந்து மெர்லிங்கிற்கும், பின்னர் அங்கிருந்து பஹாங்கிற்கும் பயணம் மேற்கொள்ள திட்டமிட்டிருந்த அந்த மோட்டார் சைக்கிளோட்டிகள் திடீர் வெள்ளத்தில் சிக்கியதாக, மெர்சிங் மாவட்ட போலீஸ் தலைவர் சுப்ரிடெண்டன் அப்துல் ரசாக் அப்துல்லா தெரிவித்தார்.

அச்சம்பவத்தில் உயிருடற் சேதம் எதுவும் ஏற்படவில்லை என்பதையும் அவர் உறுதிப்படுத்தினார்.

முன்னதாக, வெள்ளத்தில் அடித்துச் செல்லும் உயர் ஆற்றல் கொண்ட மோட்டார் சைக்கிள் ஒன்றை சிலர் காப்பற்ற முயலும் 27 வினாடி காணொளி ஒன்று வைரலானது குறிப்பிடத்தக்கது.

 Tags
A convoy of high-powered

by the flood

motorcycles was almost

swept away


கப்பல் பணியாளரின் உடல் கண்டுபிடிப்பு.

லாபுவான் , ஜூன் 23 – புலாவ் பாப்பான் கடற்பகுதியில், கடலில் விழுந்ததாக நம்பப்படும் இழுவைப்படகு பணியாளரின் உடல் இன்று காலை 7:45 மணியளவில் கண்டு பிடிக்கப்பட்டுள்ளது.

இச்சம்பவம் குறித்து தகவல் கிடைத்தவுடன் கடல் படகுத்துறை அதிகாரிகள் நடத்திய சிறப்பு சோதனையில் அவரது உடல் மீட்கப்பட்டது.

38 வயதான , கென்னத் சாய்ங் (Kenneth Saing) என்பவர் கப்பல் நங்கூரமிட்டிருந்த போது கடலில் விழுந்ததாக விசாரணையில் தெரிய வந்துள்ளது.

மீட்கப்பட்ட அவரது உடல் மேல்விசாரணைக்காக தடயவியல் பிரிவுக்கு அனுப்பப்பட்டது.

 Tags
kapal jatuh

laut di Labuan ditemukan

Mayat kru


எலோன் மாஸ்க்-கால் டுவிட்டர் தலைமையகம் அழுக்காகி துர்நாற்றம் வீசுகின்றது

நியூ யோர்க், ஜன 5 – டுவிட்டர் உரிமையாளர் எலோன் மாஸ்க் (Elon Musk) மேற்கொண்டிருக்கும் பெரிய அளவிலான செலவீனக் குறைப்பு நடவடிக்கையால் , அந்நிறுவன ஊழியர்கள் சிலர் வேலையிடத்துக்கு சொந்தமாகவே, கழிப்பறை காகிதத்தை (Toilet Paper) கொண்டு வர வேண்டிய நிலைக்கு தள்ளப்பட்டிருக்கின்றனர். அமெரிக்கா, San Francisco -வில் உள்ள டுவிட்டர் தலைமையத்தில் வேலை செய்யும் துப்புறவு பணியாளர்கள் , ஊதியத்தை அதிகரிக்கக் கோரி மறியல் செய்ததை அடுத்து, அவர்களின் சேவையை எலோன் மாஸ்க் ரத்து செய்தார். அதையடுத்து, அந்த தலைமையக அலுவலகத்தில் கழிப்பறைகள் அழுக்காகியிருப்பதோடு ,குப்பைகள் அகற்றப்படாமல் துர்நாற்றம் வீசுவதாக அந்நாட்டு ஊடகம் செய்தி வெளியிட்டிருக்கிறது.

 Tags
after

bring

Elon Musk

employees

fires

janitors

office

own

toilet paper

Twitter


சாலையோரத்தில் நிறுத்தி வைக்கப்பட்டிருந்த Tesla கார் திடீரென தீப்பற்றி எரிந்தது ; காணொளி வைரல்

கோலாலம்பூர், அக்டோபர் 17 – சிலாங்கூர், பூஞ்சோங் ஜெயாவில், சாலையோரத்தில் நிறுத்தி வைக்கப்பட்டிருந்த டெஸ்லா (Tesla) ரக கார் ஒன்று, நேற்றிரவு திடீரென தீப்பற்றி எரிந்த சம்பவம் பெரும் பரபரப்பை ஏற்படுத்தியுள்ளது.

அவசர அழைப்பு கிடைத்ததை தொடர்ந்து, உடனடியாக சம்பவ இடத்திற்கு விரைந்த தீயணைப்பு மீட்புப் படை வீரர்கள் தீயை கட்டுப்பாட்டுக்குள் கொண்டு வந்தனர்.

தீப்பற்றி எரிந்தது டெஸ்லா ரக மின்சார கார் என்பதையும், 70 விழுக்காடு அது தீக்கிரையானதையும், சிலாங்கூர் மாநில தீயணைப்பு மீட்புப் படையின் நடவடிக்கை பிரிவு இயக்குனர், அஹ்மாட் முக்லீஸ் மொக்தார் உறுதிப்படுத்தினார்.

தீ முற்றாக அணைக்கப்பட்டவுடன், மேல் விசாரணைக்காக, எரியூண்ட கார் தடயவியல் அதிகாரிகளிடம் ஒப்படைக்கப்பட்டதாகவும் முக்லீஸ் சொன்னார்.

முன்னதாக, டெஸ்லா மின்சார கார் ஒன்று தீப்பற்றி எரியும் காணொளி ஒன்று சமூக ஊடகங்களில் வைரலானது குறிப்பிடத்தக்கது.

 Tags
di Puchong

diparkir

Tesla

tiba-tiba terbakar


7 வயது இந்திய சிறுமி உலகின் மிக இளவயது யோகா பயிற்றுநர்

துபாய், மார்ச் 11 – 7 வயதிலேயே, உலகின் மிக இளவயது யோகா பயிற்றுநராக கின்னஸ் சாதனை படைத்திருக்கின்றார் பிரண்வி குப்தா. ( Praanvi Gupta )

இந்தியா துபாயைச் சேர்ந்தவரான பிரண்வி, மூன்றரை வயதிலே, வீட்டில் யோகா செய்து வந்த தனது தாயைப் பார்த்து , அந்த கலையைக் கற்றுக் கொண்டார்.

பின்னர் 7 வயதில் முறைப்படி யோகா வகுப்பில் கலந்து கொண்டு, 200 மணி நேர பயிற்சியை முடித்து , பயிற்றுநருக்கான சான்றிதழை பிரண்வி பெற்றார்.

சொந்தமாக யுடியூப் பக்கத்தை வைத்திருக்கும் பிரண்வி , அனைத்துலக ஒலிம்பியாட் போட்டிகளில் கலந்து கொண்டு தங்கப் பதக்கங்கள் வென்றுள்ளார்.

இளையோருக்கும் இவர் கூறும் ஆலோசனை பெரிதாக கனவு காணுங்கள், உங்கள் மீது நம்பிக்கை வையுங்கள் ! என்பதாகும்.

 Tags
7-year-old

indian girl

is world’s

youngest yoga instructor


சண்டை நிகழும் மேற்குக்கரை பகுதியில் சிக்கிக் தவிக்கும் மருத்துவர் நூருல் அயினை வெளியேற்றும் பணிகள் தீவிரம்

கோலாலம்பூர், அக்டோபர் 12 – இஸ்ரேலுக்கும், ஹமாசுக்கும் இடையிலான சண்டையைத் தொடர்ந்து, மேற்குக்கரை மோதல் பகுதியில் இருக்கும் ஐந்து மலேசியர்கள் பாதுகாப்பாக இருப்பதை, வெளியுறவு அமைச்சர் டத்தோ ஸ்ரீ டாக்டர் ஜம்ரி அப்துல் காடிர் உறுதிப்படுத்தியுள்ளார்.

கிளந்தான், கோத்தா பாருவைச் சேர்ந்த மருத்துவரான நுருல் அயின் லத்திப் உட்பட தாய் ஒருவரும் அவரது மூன்று பிள்ளைகளும் அந்த ஐவரில் அடங்குவர்.

அவர்கள் அனைவரும் பாதுகாப்பான இடத்தில் இருக்கும் வேளை ; அதில் டாக்டர் நூருல் அயின் இன்று அங்கிருந்து வெளியேற்றும் நடவடிக்கைகள் மேற்கொள்ளபட்டுள்ளதாக, ஜம்ரி சொன்னார்.

டாக்டர் நூருல் அயினுடன், இந்தோனேசியர்கள் எண்மரை அங்கிருந்து வெளியேற்ற பிலிப்பீன்ஸ் தூதரகத்துடன் ஒத்துழைப்பு மேற்கொள்ளப்பட்டுள்ளதையும், மக்களவை கேள்வி பதில் நேரத்தின் போது ஜம்ரி உறுதிப்படுத்தினார்.

 Tags
dari kawasan pertempuran

Dr Nurul Ain

Proses evakuasi

sedang dilakukan


தமது பணியின்போது  சக பணியாளர்கள் மற்றும் பொதுமக்களை  தரக்குறைவாக  பேசியதாக  கூறப்படும் இன்ஸ்பெக்டர்  ஷீலா  மீது இன்று  குற்றஞ்சாட்டப்படும்

கோலாலம்பூர், ஜூன் 26 – தமது பணியின்போது சக பணியாளர்கள் மற்றும் பொதுமக்களில் ஒருவரை தரக்குறைவாக பேசியது தொடர்பில் இன்ஸ்பெக்டர் ஷீலா என்ற பெண் போலீஸ் அதிகாரி மீது இன்று செலயாங் நீதிமன்றத்தில் குற்றஞ்சாட்டப்படும். இது தொடர்பான காணொளி அண்மையில் சமூக வலைத்தளங்களில் வைரலானது. கடந்த ஒரு வாரமாக வேலையிலிருந்து இடை நீக்கம் செய்யப்பட்ட அந்த பெண் போலீஸ் அதிகாரிக்கு எதிராக குறைந்தது இரண்டு குற்றச்சாட்டுக்கள் கொண்டு வரப்படும் என கூறப்பட்டது.

 Tags
'Inspektor Shiela'

dihadapkan ke mahkamah

esok


ஆடம்பர  கார்களை  திருடும்  கும்பல்  முறியடிப்பு

கோலாலம்பூர், பிப் 18 – பல்வேறு மாநிலங்களில் உள்ள கார் கண்காட்சி மையங்கள், பட்டறைகள், Valet கார் நிறுத்துமிடங்கள் மற்றும் கார் கழுவும் மையங்களிளிலிருந்து ஆடம்பர கார்களை திருடும் கும்பலை சேர்ந்த 14 தனிப்பட்ட நபர்களை போலீசார் முறியடித்தனர். திருடப்பட்டதாக நம்பப்படும் ஐந்து ஆடம்பர கார்களும் மீட்கப்பட்டுள்ளதாக கூட்டரசு போலீஸ் செயலாளர் Noorsiah Saaduddin தெரிவித்தார். கோலாலம்பூர், சிலாங்கூர், நெகிரி செம்பிலான், மலாக்கா, ஜோகூர் மற்றும் Pahang ஆகிய மாநிலங்களிலுள்ள கார் கண்காட்சி மையங்கள், பட்டறைகள், கார் நிறுத்தும் நிலையங்கள் , கார் கழுவும் மையங்களிலிருந்துதான் பெரும்பாலான ஆடம்பர கார்களை அந்த கும்பல் திருடியுள்ளனர் என Noorsiah கூறினார். கைது செய்யப்பட்ட 14 நகர்களில் மூன்று பெண்களும் அடங்குவர் என Noorsiah தெரிவித்தார்.

 Tags
Cops cripple

luxury car

theft syndicate


பொது விடுமுறை நாளிலும்  பிரதமர், பணியில்  ஈடுபட்டார்

கோலாலம்பூர், ஜன 3- பிறந்திருக்கும் 2023 புத்தாண்டை முன்னிட்டு நேற்று பொது விடுமுறை அனுசரிக்கப்பட்ட போதிலும் பிரதமர் டத்தோஸ்ரீ அன்வார் இப்ராஹிம் தமது அலுவலகத்திற்கு சென்று பணியில் ஈடுபட்டார். நாட்டின் நிர்வாகம் சம்பந்தப்பட்ட பல்வேறு விவகாரங்களுக்கு தீர்வு காணும் பொருட்டு அவர் வழக்கம்போல் நேற்றும் அலுவலகத்திற்கு சென்றார். புத்ரா ஜெயாவில் Perdana Putra கட்டிடத்திலுள்ள தமது அலுவலகத்தில் பல்வேறு ஆவணங்கள் மற்றும் கடிதங்களை பிரதமர் பரிசோதித்துக் கொண்டிருக்கும் புகைப்படத்தையும் அவர் தமது முகநூலில் பதிவிட்டிருந்தார். கடித விவகாரங்களுக்கு தீர்வு கண்டதோடு பல்வேறு முக்கிய கூட்டங்களிலும் தாம் கலந்துகொண்டதாக அன்வார் குறிப்பிட்டிருந்தார். பிரதமராக கடமையை ஆற்றத் தொடங்கியது முதல் பொது விடுமுறை நாட்களில் அன்வார் அலுவலகத்திற்கு சென்று கடமையாற்றி வருவது புதிது அல்ல.

 Tags
continues

despite

PM

public holidays

work


இந்து இளைஞரை மதமாற்றம் செய்து வைக்க பிரதமர் தேவையில்லை; அன்வாரின் உண்மையான நோக்கம் என்ன? -ராமசாமி கேள்வி

பினாங்கு, ஆக 19 – ஓர் இந்து இளைஞரை இஸ்லாத்துக்கு மதமாற்றம் செய்து வைத்த பிரதமர் டத்தோ ஶ்ரீ அன்வார் இப்ராஹிமின் நடவடிக்கை அரசியல் நோக்கம் கொண்டதா அல்லது தாம் இஸ்லாம் மீது தீவிர நம்பிக்கை கொண்டவர் என்பதை காட்டுவதற்காகவா என பினாங்கு முன்னாள் துணை முதல்வர் டாக்டர் ராமசாமி கேள்வி எழுப்பியுள்ளார்.

நேற்று கிள்ளான் பள்ளிவாசலில் அன்வார் மத மாற்றம் செய்து வைத்த காணொளி சமூக ஊடகங்களில் தீயாய் பரவியது மட்டுமல்லாமல் இந்திய சமூகத்தில் பல்வேறு விமர்சனங்களையும் பெற்று வருகிறது.

மத மாற்றத்தை முன்னின்று செய்து வைக்க பல சமய அதிகாரிகள் இருக்கும் போது ஒரு நாட்டுப் பிரதமர் இதனை செய்து வைத்தது ஆச்சரியத்தை ஏற்படுத்தியதாக ராமசாமி கூறினார். மத மாற்றத்தை செய்ய ஒரு பிரதமர் தேவையில்லை எனக் கூறிய அவர் அன்வார் இதனை செய்வதற்கான உண்மையான நோக்கம் என்பதை அறிய ஆவலாக உள்ளதாக குறிப்பிட்டார்.

அண்மைய சட்டமன்றத் தேர்தல் முடிவுகளைக் கணக்கில் கொண்டு தமது ஒற்றுமை அரசாங்கத்தை வலுப்படுத்த இஸ்லாமியர்களின் ஆதரவை பெறும் வகையில் வலதுசாரி அரசியலை நோக்கி அன்வார் செல்கிறார் என நினைக்கத் தோன்றுகிறது.

ஆனால் அதற்காக இவ்வாறு செய்வது முஸ்லிம்கள் மத்தியில் அன்வாரின் தோற்றம் மேம்படுமா என்பது கேள்வியே என்றார் ராமசாமி. அதே சமயத்தில் ஒரு பிரதமர் முஸ்லிம் அல்லாத ஒருவரை இஸ்லாத்துக்கு மதமாற்றம் செய்து வைப்பதை முஸ்லிம் அல்லாதவர்கள் நிச்சயமாக எதிர்ப்பார்க்க மாட்டார்கள். இதனால் அன்வார் அனைவருக்குமான பிரதமர் எனும் தகுதியை இழப்பதாக அவர் குறிப்பிட்டார்.

இவ்விவகாரம் தொடர்பில் DAP-PKR-ரில் உள்ள மலாய்க்காரர் அல்லாத தலைவர்கள் என்ன சொல்லப் போகிறார்கள் என்றும் ராமசாமி கேட்டுள்ளார்.

 Tags
Is Anwar’s conversion of Hindu youth politically motivated

or merely fulfilling duty as a pious Muslim?.


ஜாலான் சுங்கை பெசி; வரும் அக்டோபர் இரண்டாம் தேதியிலிருந்து, அடுத்தாண்டு அக்டோபர் முதலாம் தேதி வரை கட்டங்கட்டமாக மூடப்படும்

கோலாலம்பூர், செப்டம்பர் 29 – சுங்கை பெசி – பெட்டாலிங் ஜெயாவிற்கும், லோக் இயூ ரவுண்டபோட் வட்டச் சாலையை நோக்கிச் செல்லும் ஜாலான் சுங்கை பெசி, எதிர்வரும் அக்டோபர் இரண்டாம் தேதி தொடங்கி, அடுத்தாண்டு அக்டோபர் முதலாம் தேதி வரை, கட்டங்கட்டமாக மூடப்படும்.

இதற்கு முன், இவ்வாண்டு செப்டம்பர் 30-ஆம் தேதியிலிருந்து, அடுத்தாண்டு செப்டம்பர் 29-ஆம் தேதி வரையில் அந்த சாலையை மூடும் அறிப்பு ஒத்தி வைக்கப்பட்டுள்ளது.

லோக் இயூ வட்டச் சாலையிலுள்ள பாலத்தை விரிவுப்படுத்தி, புதுப்பிக்கும் கட்டுமானப் பணிகளை மேற்கொள்ள, ஜாலான் சுங்கை பெசி சாலை மூடப்படுவதாக, DBKL கோலாலம்பூர் மாநகர் மன்றம் ஓர் அறிக்கையின் வாயிலாக தெரிவித்தது.

2021-ஆம் ஆண்டு அக்டோபர் மாதம் தொடங்கி, கோலாலம்பூர் மாநகர் மன்றத்தால் நியமிக்கப்பட்ட பெர்தாமா மக்மோர் கட்டுமான நிறுவனம் மேற்கொண்டு வரும் அந்த மேம்பாட்டு பணிகள், 2025-ஆம் ஆண்டு, டிசம்பர் 31-ஆம் தேதி நிறைவடையுமென எதிர்ப்பார்க்கப்படுகிறது.

அதனால், வாகனமோட்டிகள் மாற்றுப்பாதைகளை பயன்படுத்தலாம்.

குறிப்பாக, கம்போங் பண்டான் வட்டச்சாலையிலிருந்து, சுங்கை பெசி – பெட்டாலிங் ஜெயாவுக்கு செல்லும் வாகனங்கள், பெடரல் பேக்கரிக்கு அடுத்துள்ள சாலை வழியாக அல்லது கான்ட்ராப்ளோ லேன் (Contraflow Lane) வழியாக தங்கள் பயணத்தை மேற்கொள்ள திருப்பிவிடப்படும்.

அந்த நிர்மாணிப்பு பணிகளின் போது, ஜாலான் யூ போக்குவரத்து பாதையும் மூடப்படும் என்பதால், வாகனமோட்டிகள் மாற்றுவழிப் பாதையாக ஜாலான் கம்போங் பண்டான், ஜாலான் இம்பி, ஜாலான் ஹாங் துவா ஆகிய சாலைகளை பயன்படுத்தலாம்.

அதே காலகட்டத்தில், புடு போலீஸ் நிலையத்திற்கு அடுத்து இருக்கும், ஜாலான் சுங்கை பெசி நோக்கி செல்லும் புடு வட்டச் சாலையில் பாலத்தை மறுசீரமைக்கு நடவடிக்கைகளுகாக, ஜாலான் புடுவிலிருந்து ஜாலான் யூ வரையிலான வளைவுச் சாலையும் போக்குவரத்துக்கு மூடப்படும்.

அதனால், ஜாலான் சுங்கை பெசி, ஜாலான் சத்து, ஜாலான் டுவா மற்றும் ஜாலான் தீகா ஆகிய சாலைகளை மாற்றுச் சாலைகளாக பயன்படுத்தலாம்.

 Tags
DBKL

in phases from October 2 this year until October 1 2024

Jalan Sungai Besi to be closed


புதிய ஆசிரியர்களை வேலைக்கு எடுப்பதை  விரைவுப்படுத்துவீர் ;  டத்தோ நெல்சன்

கோலாலம்பூர், ஏப்ரல் 3 – கோவிட் பெருந்தொற்றுக்குப் பின்னர், பள்ளிப் படிப்பை பாதியிலேயே கைவிட்ட மாணவர்களை மீண்டும் பள்ளிக்கூடங்களுக்கு திரும்பச் செய்வதற்கு, சிறப்பு பணிக்குழு அமைக்கப் பட வேண்டுமென , மேலவை உறுப்பினர் செனட்டர் டத்தோ நெல்சன் கல்வியமைச்சைக் கேட்டுக் கொண்டார்.

அவர்களை TVET பயிற்சி திட்டங்களில் சேர்ப்பதற்கான முயற்சிகளை எடுப்பதின் வாயிலாக, சம்பந்தப்பட்ட மாணவர்களுக்கு நல்ல எதிர்காலத்தை உருவாக்கித் தருவதோடு, சமூக சீர்கேட்டுப் பிரச்சனைகளைத் தவிர்க்க முடியுமென அவர் கூறினார்.

அதோடு, 10,000 ஆசிரியர்கள் முன்கூட்டியே ஓய்வு பெற விண்ணப்பித்து இருப்பதால், அந்த காலியிடங்களை நிரப்ப , புதிதாக ஆசிரியர்களை வேலைக்கு அமர்த்தும் நடவடிக்கைகளை விரைவுப்படுத்தும்படி அவர் கல்வி அமைச்சை கேட்டுக் கொண்டார்.

அதற்கு கல்வி துறையில் பட்டம் வைத்திருப்பவர்கள் மட்டுமல்ல, இதர மேற்கல்வி பட்டப் படிப்புகளை முடித்தவர்களுக்கும் வாய்ப்பளிக்கும்படி அவர் கேட்டுக் கொண்டார்.

மேலவையில், 2023 வரவு செலவுத் திட்ட சட்டமசோதா மீதான விவாதத்தின் போது, டத்தோ நெல்சன் கல்வி, முதியோர் பராமரிப்பு விவகாரம் குறித்து பேசினார்.

 Tags
Accelerate

Datuk Nelson

of new

recruitment

teachers


ஒன்பது வயது மகளை, சாகும் வரை அடித்து கொன்ற முன்னாள் இராணுவ வீரன் ; தூக்கு தண்டனை விதித்து நீதிமன்றம் தீர்ப்பு

சிரம்பான், ஆகஸ்ட்டு 22 – போர்ட் டிக்சன், லூகுட்டில், சொந்த மகளை, சாகும் வரை அடித்து கொன்ற முன்னாள் இராணுவ வீரன் ஒருவனுக்கு, தூக்கு தண்டனை விதித்து உயர் நீதிமன்றம் தீர்ப்பளித்தது.

41 வயது முஹமட் அப்துல்லா முஹமெட் எனும் அவ்வாடவனுக்கு எதிரான குற்றச்சாட்டு சந்தேகத்துக்கு இடமின்றி நிரூபிக்கப்பட்டதால், நீதிபதி அந்த தண்டனையை விதித்து தீர்ப்பளித்தார்.

2018-ஆம் ஆண்டு, ஜனவரி 31-ஆம் தேதி, தாமான் விஸ்தா ஜெயாவிலுள்ள, வீடொன்றில், இரவு மணி 8.30-க்கும், 11.30-க்கும் இடைப்பட்ட நேரத்தில், அப்பொழுது ஒன்பது வயது மட்டுமே நிரம்பிய நூர் ஐனா நபிலா எனும் தனது சொந்த மகளை கொலை செய்ததாக அவ்வாடவனுக்கு எதிராக குற்றம்சாட்டப்பட்டது.

திருமணம் ஆகி, நான்கு பெண் பிள்ளைகளுக்கு தந்தையும், முன்னாள் இராணுவ வீரனும் ஆகிய அவ்வாடவனுக்கு, குறைந்தபட்ச சிறைத் தண்டனை விதிக்கப்பட வேண்டுமென அவனது வழக்கறிஞர் கோரியிருந்தார்.

எனினும், மனிதாபிமானம் இன்றி கொடூர செயலை புரிந்த அவனுக்கு அதிகபட்ச தண்டனை விதிக்கப்பட வேண்டுமென, அரசாங்க தரப்பு வழக்கறிஞர் வாதிட்டார்.

அதனை தொடர்ந்து, சொந்த மகளை அடித்து, அவரது உடலில் 32 இடங்களில் வெளிக்காயங்களையும், உடல் உறுப்புகளில் இரத்தம் கட்டி செயலிழக்கும் அளவிற்கு உட்காயங்களையும் ஏற்படுத்திய அவ்வாடவனுக்கு அதிகபட்சமாக தூக்கு தண்டனை விதித்து நீதிபதி தீர்ப்பளித்தார்.

முன்னதாக, 2018-ஆம் ஆண்டு, பிப்ரவரி முதலாம் தேதி, சிற்றவதைக்கு இலக்காகி சிரம்பான் துவான்கு ஜபார் மருத்துவமனையில் அனுமதிக்கப்பட்ட ஒன்பது வயது சிறுமி உயிரிழந்த சம்பவம் தொடர்பான செய்தி ஊடகங்களில் வெளியிடப்பட்டிருதது குறிப்பிடத்தக்கது.

 Tags
Bekas tentera

dera anak sampai mati

dihukum gantung


திருமண நிகழ்வில்   நடனமாடிய  ஆடவர்  மாரடைப்பால்  கீழே விழுந்து மரணம்   காணொளியில்  வைரலானது

சட்டிஸ்கார், மே 11 , உலகம் முழுவதிலும் இன்றைய நிலையில் மாரடைப்பு மிகப் பெரிய உயிர்க்கொல்லியாக உருவெடுத்துகிறது. நம் கண் முன்னே சுறுசுறுப்பாக இருக்கும் விளையாட்டாளர்கள் உட்பட பலர் திடீரென ஏற்படும மாரடைப்பினால் கிழே விழுந்து உயிரிழப்பது உலகில் அங்காங்கே நடைபெறும் வழக்கமான நிகழ்வாக அமைந்துவிடுகிறது. அந்த வகையில் இந்தியாவில் Chhatisgarh ரில் தமது உறவினரின் திருமண விழாவில் கலந்துகொண்ட இளம பொறியியலார் ஒருவர் நடனம் ஆடி நிகழ்ச்சியில் வந்தவர்களை மகிழ்வித்துக் கொண்டிருநத வேளையில் திடிரென மேடையில் அமர்க்கிறார். அடுத்த சில வினாடிகளில் அவர் கீழே விழுகிறார். அவருக்கு மாரடைப்பு ஏற்பட்டதைத் தொடர்ந்து அங்கிருந்தவர்கள் முதலுதவி வழங்கிய போதிலும் மரணம் அடைந்தார். திருமண நிகழ்வை சோகமயமாக்கிய அந்த காட்சி காணொளி சமூக வலைத்தளத்தில் வைரலாகியதைத் தொடர்ந்து வலைததளவாசிகள் பெரும் அதிர்ச்சி அடைந்தனர்.

 Tags
dancing

heart attack

Man Suffers

massive

while


கத்தி முனையில் 60,000 ரிங்கிட் மதிப்புள்ள  நகைகள் , கார் கொள்ளை; இரு பெண்கள் உட்பட நால்வர் கைது

சுபாங் ஜெயா, ஜூன் 11 – சுபாங் ஜெயாவிலுள்ள ஒரு வீட்டில் கத்தி முனையில் 60,000 ரிங்கிட் மதிப்புள்ள நகைகள், கார் மற்றும் விலை உயர்ந்த பொருட்களை கொள்ளையிட்டதாக நம்பப்படும் இரண்டு பெண்கள் உட்பட நால்வர் கைது செய்யப்பட்டுள்ளனர்.

உள்நாட்டைச் சேர்ந்த அவர்கள் அனைவரும் செனவாங், மற்றும் புத்ரா பெர்டானாவில் கைதாகினர்.

தமது வீட்டிற்குள் புகுந்த இரண்டு ஆடவர்கள் கத்தி முனையில் வீட்டில் இருந்த விலை உயர்ந்த பொருட்களை கொள்ளையிட்டதோடு வீட்டிற்கு வெளியே நிறுத்தி வைக்கப்பட்டிருந்த காரையும் எடுத்து தப்பிச் சென்றதாக பாதிக்கப்பட்ட ஆடவர் ஒருவர் புகார் செய்திருந்ததாக சுபாங் ஜெயா போலீஸ் தலைவர் இடைக்கால துணை கமிஷனர் வான் அஸ்லான் வான் மாமாட் தெரிவித்தார்.

கைது செய்யப்பட்ட சந்தேகப் பேர்வழிகளிடமிருந்து நகைகள், கை தொலைபேசிகள் மற்றும் காரும் பறிமுதல் செய்யப்பட்ட நிலையில் குற்றத்தையும் அவர்கள் ஒப்புக்கொண்டுள்ளனர் .

அவர்கள் அனைவரும் ஏழு நாட்கள் தடுத்துவைக்கப்பட்டுள்ள நிலையில் சுபாங் ஜெயா மட்டுமின்றி இதர சில இடங்களிலும் இக்கும்பல் வீடு புகுந்து கொள்ளையிட்டுள்ளதும் தெரியவந்துள்ளது.

 Tags
000 ringgit

60

car

Four people

including two women

robbed

were arrested

worth of jewelery and


வடக்கு தெற்கு நெடுஞ்சாலையில் நிகழ்ந்த கோர விபத்து ; தாமோதரன் பலி

நிபோங் திபால், அக்டோபர் 9 – வடக்கு தெற்கு நெடுஞ்சாலையில், ஜாவியிலிருந்து புக்கிட் தம்புன் நோக்கி செல்லும் பாதையில், இரு வாகனங்களை உட்படுத்திய கோர விபத்தில், ஆடவர் ஒருவர் சம்பவ இடத்திலேயே உயிரிழந்தார்.

பின்னிரவு மணி 1.45 வாக்கில் நிகழ்ந்த அவ்விபத்தில் உயிரிழந்தவர், 63 வயது ஆர். தாமோதரன் என அடையாளம் காணப்பட்டுள்ளார்.

புரோடுவா கெம்பாரா ரக வாகனத்தையும், டிரைலர் லோரியையும் அவ்விபத்து உட்படுத்தி இருந்ததாக, சுங்கை பாகாப் தீயணைப்பு மீட்பு நிலையத்தின் நடவடிக்கை பிரிவு அதிகாரி முஹமட் பைசால் கான் முஹமட் ஹசான் தெரிவித்தார்.

கெம்பாரா வாகனத்தின் ஓட்டுனர் இருக்கையில் சிக்கிக் கொண்டிருந்த தாமோதரன் பின்னிரவு மணி 2.15 வாக்கில் மீட்கப்பட்டு வெளியே கொண்டு வரப்பட்டார்.

எனினும், அவர் உயிரிழந்து விட்டதை பின்னர் மருத்துவ அதிகாரிகள் உறுதிப்படுத்தினர்.

 Tags
dengan treler

maut

nahas kereta

warga emas


அரசு சேவையில்  ஆலோசகர்களை  நம்பியிருக்கும்  போக்கை குறைப்பீர் – அன்வார் வலியுறுத்து

புத்ரா ஜெயா, மார்ச் 6 – அரசாங்க சேவையில் மதிப்பீட்டுச் சேவையில் ஆலோசகர்களை நம்பியிருக்கும் போக்கு குறைக்கப்பட வேண்டும் என பிரதமர் டத்தோஸ்ரீ அன்வார் இப்ராஹிம் கேட்டுக் கொண்டார். நிதியமைச்சில் தாம் பணியாற்றிய எட்டு ஆண்டு கால அனுபவத்தின்படி முக்கிய திட்டங்களுக்கு தலைமையேற்று அதனை செயல்படுத்துவதில் அரசு ஊழியர்கள் முழு ஆற்றலையும் கடப்பாட்டையும் கொண்டிருப்பதை கண்டுள்ளதாகவும் தேவைப்பட்டால் மட்டுமே ஒன்று அல்லது இரண்டு ஆலோசகர்களின் உதவியை மட்டுமே நாடலாம் என அவர் தெரிவித்தார். நடப்பு நிர்வாகத்தின் கீழ் மதிப்பீட்டுகளுக்கான பெரும் பணிகள் அரசு ஊழியர்களிடமே ஒப்படைக்கப் பட வேண்டும் என பிரதமர் துறையில் அரசு ஊழியர்களுக்கான மாதந்திர கூட்டத்தில் உரையாற்றியபோது அன்வார் வலியறுத்தினார்.

 Tags
Anwar wants

civil servants to handle

the big tasks


லண்டன் கோடிஸ்வரர் செல்வந்தருடன் மாயமான டைட்டனிக் சுற்றுலா நீர்மூழ்கி கப்பல்

US$250,000 ஒருவருக்கு கட்டணம் என நான்கு பயணிகள் ஒரு கேப்டன் என ஐவர் பயணிக்கக்கூடிய டைட்டனிக் சுற்றுலா சொகுசு நீர்மூழ்கி கப்பல் ஒன்று மாயமாகியுள்ளது.

நிமிடத்திற்கு நிமிடம் பிராணவாயு குறைந்து வரும் அந்த நீர்மூழ்கி கப்பலில் லண்டனின் பிரபல கோடிஸ்வர செல்வந்தர் Hamish Harding உள்ளிருக்கிறார்.

1912 ஆம் ஆண்டு டைட்டானிக் சொகுசு கப்பல்

மூழ்கிய பாகங்கள் உள்ள இடத்தை சுற்றுப்பயணிகளுடன் பார்வையிடச் சென்ற அந்த நீர்மூழ்கி கப்பல் காணாமல் போய் ஒரு நாளுக்கும் மேலாகியுள்ள நிலையில், அந்த கப்பலைத் தேடும் பணியை அமெரிக்காவும் கனடாவின் முடக்கிவிட்டுள்ளன.

96 மணி நேரம் மூழ்கக்கூடிய ஆற்றல் கொண்ட அந்த நீர்மூழ்கி கப்பல் இன்னமும் கடலினுள் இருக்கிறதா அல்லது மேலே ஏறிவிட்டதா என தெரியாத நிலையில் அந்த கப்பலுடன் தொடர்புக் கொள்ள முடியவில்லை.

1912-ல் Titanic கப்பல் தனது முதல் பயணித்திலேயே பனிபாறைகளை மோதி மூழ்கியதில் 1500 பேர் கொல்லப்பட்டனர் என்பது குறிப்பிடத்தக்கது.

 Tags
on trip

sub goes missing

to Titanic Wreckage

tourist


இரு கார்கள்  சம்பந்தப்பட்ட விபத்தில்  2 சிறுவர்கள் உட்பட ஐவர் மரணம்

ஜோகூர் பாரு, ஜன 23 – ஜோகூர் Kahang -கில் நேற்று மாலையில் இரு கார்கள் மோதிக்கொண்ட விபத்தில் இரு சிறுவர்கள் உட்பட ஐவர் உயிரிழந்தனர். குளுவாங்கிலிருந்து Kahang கிற்கு Produa Myvi காரில் பயணம் செய்த 11 வயதுடைய இரு சிறுவர்களும் இதர மூவரும் அந்த விபத்தில் மாண்டனர். அந்த கார் எதிரே வந்த Honda Stream காருடன் மோதியது. Produa Myvi காரில் இருந்த இருவரும் , Honda காரில் இருந்த இரு பயணிகளும் காயம் அடைந்ததாக குளுவாங் தீயைணப்பு மற்றும் மீட்புத்துறையின் அதிகாரி ஒருவர் தெரிவித்தார். இதனிடையே சீனப் புத்தாண்டை முன்னிட்டு மேற்கொள்ளப்பட்டுவரும் Op Selamat சாலை பாதுகாப்பு இயக்கத்தின் நான்காவது நாளான நேற்று மரணங்களை ஏற்படுத்திய 52 சாலை விபத்துகளில் 58 பேர் மாண்டதோடு 33 பேர் கடுமையாக காயம் அடைந்தனர். 38 மரணங்கள் மோட்டார் சைக்கிளோட்டிகள் மற்றும் அதன் பின்னால் அமர்ந்தவர்களை உட்படுத்திய விபத்துக்களும் இவற்றில் அடங்கும் என புக்கிட் அமான் போக்குவரத்து விசாரணை மற்றும் அமலாக்க துணை இயக்குனர் Nasri Omar தெரிவித்தார்.

 Tags
among 5 dead

Two 11 yrs old


மருத்துவ பணியாளர்களின் ‘Oncall’ தொகை ; 50 விழுக்காடாக அதிகரிக்க வேண்டும் – டத்தோ சிவராஜ் வலியுறுத்து

கோலாலம்பூர், ஏப் 5 – புதிய மருத்துவ மற்றும் மருந்தக அதிகாரிகளை வேலைக்கு அமர்த்த, சுகாதார அமைச்சுக்கு 300 கோடி ரிங்கிட் நிதி ஒதுக்கீட்டை வழங்கியுள்ள அரசாங்கத்தின் முடிவை வரவேற்பதாக, செனட்டர் டத்தோ சிவராஜ் சந்திரன் தெரிவித்துள்ளார்.

அதன் வாயிலாக, சுமார் ஆயிரத்து 500 நிரந்தர மற்றும் ஒப்பந்த அடிப்படையிலான அதிகாரிகளை பணியமர்த்த முடியும்.

சுகாதார பணியாளர்களின் நலனை பேணும் அரசாங்கத்தின் கடப்பாட்டை அது காட்டுவதாக சிவராஜ் கூறியிருக்கின்றார்.

அதே சமயம், மருத்துவ பணியாளர்களுக்கான Oncall தொகையை, 50 விழுக்காடாக உயர்த்தும் சுகாதார அமைச்சின் விண்ணப்பத்தையும் அரசாங்கம் பரிசீலிக்க வேண்டுமென சிவராஜ் குறிப்பிட்டார்.

நாட்டின் நிதி ஆற்றலை பொருத்தே அதனை தீர்மானிக்க முடியும் என்றாலும், பல்வேறு சவால்களையும், பணிச் சுமையையும் எதிர்நோக்கியுள்ள சுகாதார பணியாளர்களின் நலன் பேண ஏதுவாக, சுகாதார அமைச்சு முன் வைத்திருக்கும் அந்த கோரிக்கை மிகவும் நியாயமானது என அவர் குறிப்பிட்டுள்ளார்.

 Tags
'Oncall' Amount

Datuk Sivarraajh

insists

of Medical Staff

should be increased

to 50 percent


30 மணி நேரம் கடலில்  மிதந்த மீனவர் மீட்பு

கோத்தா கினபாலு, ஜன 26 – சபாவின் Karambunai கடல் பகுதியில் காணாமல்போனது முதல் 30 மணிநேரமாக மிதந்து கொண்டிருந்த மீனவர் ஒருவர் இன்று மீட்கப்பட்டார். நேற்று காலை 6 மணி முதல் காணாமல்போனதாக கூறப்பட்ட 69 வயதுடைய Morris Dulin என்ற அந்த மீனவர் காலியாக இருந்த பிளாஸ்டிக் களனில் தொற்றிக்கொண்டு மிதந்துகொண்டிருந்தபோது Sepanggar கடல் பகுதியில் மீட்கப்பட்டார். அரச மலேசிய கடற்படையின் KD Sunda கப்பல் அந்த மீனவரை மீட்டதாக கோத்தா கினபாலு போலீஸ் தலைவர் Mohd Zaidi Abdullah உறுதிப்படுத்தினார்.

 Tags
by the navy this afternoon

fishermen

Karambunai in Kota Kinabalu

missing

were found safe

yesterday


பினாங்கு தெலுக் பாஹாங் கடற்கரையோரம் மடிந்து கிடந்த ஆயிரக்கணக்கான மீன்கள்

ஜோர்ஜ் டவுன், ஆக 29 – பினாங்கு, தெலுக் பாஹாங் (Teluk Bahang) கடற்கரையோரம் அதிகமாக பாசிகள் இருந்த இடத்தில் ஆயிரக்கணக்கான மீன்கள் மடிந்து கிடந்தன.

கடற்கரைப் பகுதிக்குச் சென்றவர்கள் மற்றும் மீனவர்கள் மத்தியில் இது அச்சத்தை ஏற்படுத்தியுள்ளது.

கடந்த 20 ஆண்டுகாலமாக இங்கு வர்த்தகம் நடத்தி வருகிறேன். இப்போதுதான் முதல் முறையாக கடலில் பெரிய அளவில் மீன்கள் மடிந்து மிதப்பதை காண்பதாக கூறியுள்ளார் 65 வயது Atan என்பவர்.

தனது குளத்தில் உள்ள 20 கிலோ மீன்களும் அண்மையில் மடிந்ததாகவும், நீரில் நச்சுத்தன்மை கலந்ததாக தான் நினைத்ததாகவும், இப்போது கடற்கரையில் அதிகமான மீன்கள் உயிரற்ற நிலையில் மிதந்ததையும் பார்க்க அச்சமாக இருப்பதாகவும் அவர் தெரிவித்துள்ளார்.

இதனிடையே கடலில் பரந்து விரிந்து மலர்ந்திருக்கும் ஒரு வகை ‘இளஞ்சிவப்பு’ நிற கடல் பாசிகள்தான் இந்த மீன்கள் மடிந்ததற்கு காரணம் என கூறப்படுகிறது.

இச்சம்பவம் குறித்து கடல் மற்றும் கடலோர ஆய்வுகளுக்கான மையம் ஆராய்ந்து வருகிறது.

 Tags
at sea after algal bloom

found floating

near Teluk Bahang

Thousands of dead fish


நீர்வீழ்ச்சியில் குளித்து கொண்டிருந்த போது நடந்த துயரம் ; ஒருவர் மரணம்

உளு சிலாங்கூர் , ஜூன் 22 – உளு சிலாங்கூர், குவாலா குபு பாருவில் உள்ள நீர்விழ்ச்சி ஒன்றில் குளிக்க சென்ற இரு பெண்களில் ஒருவர் நீரில் மூழ்கி உயிரிழந்துள்ளார்.

நீரில் அடித்து சென்றதாக நம்பப்படும் மற்றொரு பெண்ணை தேடும் பணி தீவிரப்படுத்தப்பட்டுள்ளது.

பாறை பிளவில் இறந்து கண்டெடுக்கப்பட்ட அப்பெண்ணின் உடலை அகற்றும் பணியில் தீயணைப்பு மீட்பு படையினர் ஈடுபட்டு வருகின்றனர்.

 Tags
died

waterfall

woman


தமிழ் மொழிக்கும் தமிழ் கல்விக்கும்  வழங்கிய  அங்கீகாரத்திற்கு   நன்றி – சிவக்குமார்

கோலாலம்பூர், ஜூலை 23- தமிழ் மொழிக்கும் தமிழ் கல்விக்கும் இது நாள்வரை அரசாங்கம் வழங்கிவரும் ஆதரவுக்கும் அங்கீகாரத்திற்கும் தாம் மட்டுமின்றி ஒட்டுமொத்த தமிழர்களும் நன்றிகூற கடமைப்பட்டிருப்பதாக மனித வள அமைச்சரும் 11 ஆவது உலக தமிழாராய்சி மாநாட்டின் இணைத் தலைவருமான சிவக்குமார் தெரிவித்தார்.

தொடக்கத்தில் ஆயிரத்திற்கும் மேற்பட்ட தமிழ்ப்பள்ளிகள் இருந்தன. இந்த எண்ணிக்கை தற்போது 528ஆக இருந்தாலும் தொடர்ந்து தமிழ்ப்பள்ளிகள் நிலைத்திருப்பதற்கு அரசாங்கம் ஆதரவு வழங்கி வருவது பாராட்டத்தக்க ஒன்று என மலாயா பல்கலைக்கழகத்தில் உலகத் தமிழ் ஆராய்சி மாநாட்டில் பிரதமரை வரவேற்று ஆற்றிய உரையில் சிவக்குமார் இவ்வாறு கூறினார்.

தமிழ்ப்பள்ளிகள் மட்டுமின்றி இந்திய ஆய்வியல்துறை தொடர்ந்து செயல்பட்டு வருவது போன்றவை தமிழ் மொழிக்கு அரசாங்கம் வழங்கிய பெரிய அங்கீகாரம் என சிவக்குமார் தனதுரையில் குறிப்பிட்டார்.

மலேசியாவில் தமிழ் மொழிக்கு மேலும் சிறப்பு சேர்க்கும் வகையில் நான்காவது முறையாக உலகக் தமிழாராய்சி மாநாட்டை ஏற்று நடத்துவதற்கு பிரதமர் டத்தோஸ்ரீ அன்வார் தலைமையிலான ஒற்றுமை அரசாங்கம் முழு ஆதரவு வழங்கியது.

இந்த வேளையில் அடுத்த ஆண்டு நடைபெறும் சுக்மா விளையாட்டில் சிலம்பம் மற்றும் கபடி விளையாட்டுகளை சேர்த்துக் கொள்வதற்கு அரசாங்கம் முன்வந்தது இந்தியர்களின் கலை மற்றும் கலாச்சாரத்திற்கு அது வழங்கியிருக்கும் மிகவும் பெரிய அங்கீகாரம் என்றும் அவர் தெரிவித்தார்.

11ஆவது உலகத் தமிழராய்சி மாநாடு மிகவும் சிறப்பாக நடைபெறுவதற்கு திராளாக கலந்துகொண்ட பேராளர்கள், பார்வையாளர்கள் திரளாக கலந்துகொண்டது பிரதமர் அன்வாரின் ஒற்றுமை அரசாங்கத்திற்கு கிடைத்த மிகப்பெரிய அங்கீகாரம் என்றும் பத்து காஜா நாடாளுமன்ற உறுப்பினருமான சிவகுமார் கூறினார்.

 Tags
persidangan penyelidikan

tamil ke 11

v. sivakumar speech


திருவிழாவின்போது  பத்தி பரவசத்தில்  சீருடை நடனமாடிய காவல் உதவி  ஆய்வாளர்  பணி நீக்கம்

சென்னை, ஏப் 9 – கேராளவில் Idukki மாவட்டத்தில் நடைபெற்ற கோயில் திருவிழாவில் இளையராஜாவின் பக்திப் பாடலுக்கு சீருடையில் இருந்த காவல் உதவி ஆய்வாளர்

K.P Shaji பக்தி பரவசத்தில் நடனம் ஆடினார். அந்த காட்சி சமூக வலைத்தளங்களில் வைரலானத் தொடர்ந்து அவருக்கு எதிராக தற்காலிக பணி நீக்கம் நடவடிக்கையை மாவட்ட போலீஸ் தலைவர் நேற்று எடுத்துள்ளார்.

 Tags
dance in uniform

Kerala Cop

Suspended over


அருவியின் குளத்தில் விழுந்த கார் – தந்தை, மகள் காப்பாற்றப்பட்ட பரபரப்பு காட்சிகள்

மத்தியப் பிரதேசம் ஆகஸ்ட் 8 – இந்தியாவின் மத்தியப் பிரதேசம் மாநிலத்தில் அருவியை வேடிக்கை பார்க்கச் சென்றபோது நீரில் கார் விழுந்த நிலையில், அதில் தத்தளித்த தந்தை, மகள் மீட்கப்பட்டனர்.

இந்தூர் நகரில் இருந்து 60 கிலோமீட்டர் தொலைவில் உள்ள சிம்ரோலில் நடந்த இந்த சம்பவத்தின் வீடியோ சமூக ஊடகங்களில் வைரலாக பரவியது.

வீடியோவில், சிவப்பு நிற கார் ஒன்று, பாறை மேற்பரப்பின் விளிம்பை நோக்கிவந்து பின் குளத்தில் விழுந்தது. அதில் அலறல் சத்தம் கேட்கவே அருகில் இருந்தவர்கள் உடனடியாக சென்று காரில் சிக்கிய இருவரை காப்பாற்றினர்.

அருவியின் குளத்திற்கு மிக

அருகில் கார் அலட்சியமாக நிறுத்தப்பட்டதுதான் இந்த விபத்திற்கு காரணம் என்று போலீசார் தெரிவித்தனர்.

 Tags
After Car Falls In Waterfall In Madhya Pradesh

Man Daughter Rescued

video


வட்டி முதலையாக செயல்பட்டதாக குற்றச்சாட்டு ; தாய் தேவகியும், மகள் தாஞ்சினியும் மறுத்து விசாரணை கோரினர்

கடன் பெற்றவர்களிடமிருந்து, 100 விழுக்காட்டுக்கும் அதிகமான வட்டியை வசூலித்து, வட்டி முதலை நடவடிக்கையில் ஈடுபட்டு வந்ததாக நம்பப்படும், 53 வயது பி.தேவகிக்கும், அவரது மகளான 25 வயது எம். தாஞ்சினிக்கும் எதிராக இன்று அலோர் காஜா, மாஜிஸ்திரேட், செஷன்ஸ் நீதிமன்றங்களில் குற்றம்சாட்டப்பட்டது.

எனினும், தங்களுக்கு எதிரான அந்த குற்றச்சாட்டை மறுத்து அவர்கள் விசாரணை கோரினர்.

தனித்து வாழும் தாயாரான தேவகி, 41 வயது A Francis Xavier மற்றும் 26 வயது S C Ramai-க்கு, கடனாக கொடுத்த நான்காயிரம் ரிங்கிட்டிக்கு, எட்டாயிரத்து 250 ரிங்கிட் வட்டி வசூலித்ததாக கூறப்படுகிறது.

கடந்தாண்டு ஜூலைக்கும் இவ்வாண்டு மார்ச் மாதத்திற்கும் இடைப்பட்ட காலத்தில் அவர் அக்குற்றத்தை புரிந்ததாகவும் நீதிமன்றத்தில் தெரிவிக்கப்பட்டது.

இந்நிலையில், அவருக்கு உடந்தையாக இருந்ததாக, தாஞ்சினி குற்றச்சாட்டை எதிர்நோக்கியுள்ளார்.

தேவகியை எட்டாயிரம் ரிங்கிட் உத்தரவாத் தொகையிலும், தாஞ்சினியை ஐயாயிரம் ரிங்கிட் உத்தரவாதத் தொகையிலும் விடுவிக்க நீதிமன்றம் இன்று அனுமதி வழங்கியது. இவ்வழக்கு விசாரணை ஜூலை பத்தாம் தேதி செவிமடுக்கப்படும்

 Tags
Accused of acting

as a crocodile

investigation

Mother Devaki and daughter

of interest

Tanchini refused and demanded


பாலியல் தொல்லையா ?  பயிற்சியாளருக்கு எதிராக  சைக்கிளோட்ட  வீராங்கனை   போலீசில் புகார்

கோலாலம்பூர், ஏப் 1 – தனது பயிற்சியாளர் பாலியல் தொல்லை தந்ததாக சைக்கிளோட்ட வீராங்கனை ஒருவர் போலீசில் புகார் செய்ததைத் தொடர்ந்து அந்த பயிற்சியாளர் உடனடியாக இடைநீக்கம் செய்யப்பட்டார். இது தொடர்பாக தாங்களும் விசாரணையை தொடங்கியிருப்பதாக மலேசிய சைக்கிளோட்ட சம்மேளனத்தின் உதவித் தலைவர் Amarjit Sing Gill தெரிவித்தார். இந்த விவகாரத்தை மலேசிய சைக்கிளோட்ட சம்மேளனத்தின் ஒழுங்கு நடவடிக்கை குழு விசாரணை மேற்கொள்ளும் என Amarjit Singh தமது டுவிட்டரில் தெரிவித்துள்ளார்.

 Tags
for sexual harassment

National cyclist lodges

report against coach


வீடுகளை  உடைத்து திருடும்  கும்பல்  3 மாநிலங்களில்  முறியடிப்பு

மலாக்கா, மே 23 – மலாக்கா, சிலாங்கூர் மற்றும் ஜோகூரில் வீடுகளை உடைத்து திருடும் கும்பலை முறியடித்த போலீசார் ஐவரை கைது செய்ததோடு அவர்களிடமிருந்து மூன்று லட்சம் ரிங்கிட் மதிப்புடைய திருடப்பட்ட மூன்று கார்களையும் பறிமுதல் செய்தனர். 38 வயதுக்கும் 53 வயதுக்கும் உட்பட்ட அனைத்து சந்தேகப் பேர்வழிகளும் சிலாங்கூர், மலாக்கா ஆகிய மாநிலங்களில் மேற்கொள்ளப்பட்ட வெவ்வேறு நடவடிக்கையின்போது இம்மாதம் 18 மற்றும் 19 ஆம் தேதிகளில் கைது செய்யப்பட்டதாக மலாக்கா போலீஸ் தலைவர் Zainol Samah தெரிவித்தார். Batu Berendam, Taman Songket ட்டில் உள் ஒரு வீட்டை உடைத்து கொள்ளையிட்டதோடு அங்கிருந்த வாகனம் ஒன்றை கொள்ளையடித்தன் மூலம் அந்த ஐந்து சந்தேகப் பேர்வழிகளும் கைது செய்யப்பட்டனர். மதுபானங்கள், மடிக் கணினிகள், கை தொலைபேசிகள், கைக்கடிகாரங்கள், வெளிநாட்டு நாணயங்கள் ஆகியவவையும் அந்த சந்தேகப் பேர்வரிகளிமிருந்த பறிமுதல் செய்யப்பட்டது.

 Tags
3 states busted

5 arrested

burglary syndicate

car theft in

for house


வீட்டில் இரு முறை தீ; சட்டவிரோத வட்டி முதலைகளால் பெண் அச்சம்

கோலாலம்பூர், செப்டம்பர் 29 – சிங்கப்பூரை சேர்ந்த சட்டவிரோத வட்டி முதலைகளின் அச்சுறுத்தலால், பெண் ஒருவர் அச்சத்தில் வாழும் நிலை ஏற்பட்டுள்ளது.

வாங்காத கடனை திரும்ப செலுத்த கோரி, பஹாங், காராக்கிலுள்ள, 28 வயது சோங் எனும் அப்பெண்ணின் வீட்டை, வட்டி முதலைகளின் கையாட்கள் இரு குறை எரிக்க முயன்றதாகவும் கூறப்படுகிறது.

இம்மாதம் 11,15-ஆம் தேதிகளில், சோங்கின் வீட்டு வாயிலில் தீ வைக்கப்பட்ட சம்பவம் தொடர்பில், அவர் இதுவரை மூன்று போலீஸ் புகார்களை செய்துள்ளார்.

சிங்கப்பூரில், கடந்த ஈராண்டுகளாக, சமையல் நிபுணராக பணிப்புரியும் சோங்கின் கணவரான 29 வயது குவான், கடந்த மே மாதம், சமூக ஊடகத்தில் பகிரப்பட்ட கடனுதவி நிறுவனம் ஒன்றின் இணைப்பை திறந்து, பத்தாயிரம் சிங்கப்பூர் டாலர் கடனை பெற விண்ணப்பம் செய்துள்ளார்.

பின்னர் கடன் பெறாமலே அந்த விண்ணப்பத்தை குவான் இரத்து செய்ததாக கூறப்படுகிறது.

எனினும், குவான் செய்த விண்ணப்பத்தை இரத்து செய்ய, சம்பந்தப்பட்ட வட்டி முதலைகள் ஈராயிரம் சிங்கப்பூர் டாலரை செலுத்த வேண்டுமென மருட்டல் விடுத்து வருகின்றனர். அதுமட்டுமின்றி, குவானின் வீட்டு வாசலில் தீ வைத்த, அடியாட்களுக்கு பணம் செலுத்த கூடுதலாக 300 சிங்கப்பூர் டாலரையும் கேட்டு அவர்கள் மிரட்டி வருவதாக கூறப்படுகிறது.

அவர்களின் மருட்டலுக்கு அஞ்சி குவான் இதற்கு முன் 200 டாலரை செலுத்திய போதும், மீண்டும் மீண்டும் பணம் கேட்டு மிரட்டல் விடுக்கப்பட்டதை தொடர்ந்து அவரது மனைவி போலீஸ் புகார் செய்துள்ளார்.

குவான், சோங்கை தவிர்த்து, குவானின் தாயார், சகோதரி ஆகியோரையும், அந்த சட்டவிரோத வட்டி முதலைகள் தொடர்புக் கொண்டு, மிரட்டியுள்ளது தெரிய வந்துள்ளது.

அச்சம்பவம் தொடர்பில், குவானும் சிங்கப்பூரில் போலீஸ் புகார் செய்துள்ள வேளை ; வட்டி முதலைகளின் நடவடிக்கைகளுக்கு அஞ்சி அவர் விரைவில் தாயகம் திரும்பவுள்ளதாகவும் தெரிவிக்கப்பட்டுள்ளது.

 Tags
Dua kali rumah kena bakar


கல்லை காட்டி வாகனமோட்டியை  மிரட்டிய முதியவர் கைது

கோலாலம்பூர், ஜன 26 – முதியவர் ஒருவர் கல்லைக் காட்டி வாகனமோட்டியை மிரட்டிய காணொளி வைரலாகியதை அடுத்து , போலீசார் சம்பந்தப்பட்ட அந்த நபரைக் கைது செய்தனர்.

நேற்று மாலை மணி 3 அளவில் கைது செய்யப்பட்ட 63 வயதான அந்த ஆடவர் , வேன் ஓட்டுநராக வேலை செய்வதோடு , அவர் மீது 4 பழைய குற்றச் சம்பவங்கள் இருப்பதாகவும் , செந்தூல் மாவட்ட போலீஸ் துணைத் தலைவர் Heisham Harun தெரிவித்தார்.

சம்பவத்தன்று , முன்னே சென்ற லாரி ஒன்று பாதையை மறைத்துக் கொண்டதால் பயணத்தைத் தொடர முடியாமல் இருந்த பாதிக்கப்பட்ட வாகனமோட்டியை, பின்னால் இருந்த அந்த முதியவர் hon சத்தம் எழுப்பியும் திட்டியும் இருக்கின்றார்.

பின்னர் அங்கிருந்த சென்றபோது அந்த வாகனமோட்டி அந்த முதியவரை நோக்கி கையைத் தூக்கி காட்டியிருக்கின்றார். அதையடுத்து, அடுத்த சமிங்ஞையில் நின்றபோது , வேனிலிருந்து இறங்கி வந்து அந்த முதியவர் கல்லை காட்டி மிரட்டியதோடு, அதை காரின் கூரையின் மீது வீசியதாகவும் Heisham Harun தெரிவித்தார்.

 Tags
for threatening

The elderly

to use bricks

were arrested


20 ஆண்டுக்கால காத்திருப்பு; நவம்பர் 2023ல் ஜெர்மனியில் மிகப்பெரிய கணேசர் ஆலயத்தின் கும்பாபிஷேகம்

பெர்லின், செப் 10 – ஏறக்குறைய 20 வருட காத்திருப்புக்குப் பிறகு, ஜெர்மனியின், பெர்லின் நகரில் மிகப்பெரிய கணேசர் ஆலயம் இவ்வாண்டு தீபாவளிக்கு கும்பாபிஷேகம் காணவிருக்கிறது.

தற்போது 70 வயதாகும் வில்வநாதன் கிருஸ்ணமூர்த்தி என்பவரின் முயற்சியில் தொடங்கப்பட்ட இத்திட்டம் இப்பொழுது முழுமைப்பெற்றுள்ளது.

50 வருடத்திற்கு முன்பு ஜெர்மனிக்குக் குடிபெயர்ந்த வில்வநாதன் அங்கு ஒரு ஆலயத்தை நிறுவ வேண்டும் என கொண்டிருந்த வெகுநாள் ஆசையை நிறைவேற்ற “ஸ்ரீ-விநாயகர் இந்து கோவில்’ என்ற ஒரு சங்கத்தைத் தொடங்கினார்.

2004ஆம் ஆண்டு முதல் அச்சங்கம் செயல்பட்டு வருகிறது. அதன்பிறகு, மாவட்ட அலுவகம் ‘Hasenheide Park’ அருகே அக்கோவிலை நிறுவ நிலம் ஒன்று வழங்கியது.

அன்று முதல் கொஞ்சம் கொஞ்சமாக கட்டபட்டு வந்த ஆலயம் இப்பொழுது முழுமைப் பெறும் தருவாயில் இருக்கிறது. பண பற்றாக்குறை, விதிமுறைகள், ஒப்புதல் நடைமுறைகள், காலக்கெடு, என பல இன்னல்கள் நிலவினாலும், அதை சமாளித்து இறுதியாக ஆலய கட்டுமாணப் பணியை நிறைவேற்றி விட்டனர் அச்சங்கத்தினர்.

இதனிடையே, இவ்வாண்டு நவம்பர் மாதத்தில், தீபாவளி சமயத்தில், இவ்வாலயத்தின் மாபெரும் மகா கும்பாபிஷேகம் சுமார் 6 நாட்களுக்கு மிக விமரிசையாக நடைப்பெறவிருக்கிறது.

 Tags
'A Gift From Gods'

Germany's Largest Hindu Temple

Set to Open on Diwali


நாடு முழுமையிலும் குடிநுழைவு  தடுப்பு முகாம்களில் 1,000த்திற்கும்   மேற்பட்ட   சிறார்கள்  உள்ளனர்

கோலாலம்பூர், மார்ச் 3 – நாடு முழுமையிலும் 1,179 சிறார்கள் உட்பட ஆவணங்கள் இல்லாத 15,845 குடியேறிகள் தடுப்பு முகாங்களில் தடுத்து வைக்கப்பட்டிருப்பதாக உள்துறை அமைச்சர் Saifuddiin Nasution Ismail தெரிவித்திருக்கிறார். அவர்களில் 2,683 பெண்களும் அடங்குவர் என அவர் நாடாளுமன்றத்தில் கூறினார். தடுப்பு முகாம்களில் 5,138 பிலிப்பின்ஸ் பிரைஜகளும், ரோஹிங்ய மக்களில் 4,424 பேரும், 4,097 இந்தோனேசியர்களும் இருந்து வருகின்றனர். கடந்த ஜனவரி மற்றும் பிப்ரவரி 8 ஆம் தேதிக்கிடையே ஆவணங்களைக் கொண்டிருக்காத 3,129 குடியேறிகளுன் 34 முதலாளிகளையும் குடிநுழைவுத்துறை கைது செய்திருப்பதையும் Saifuddin தெரிவித்தார்.

 Tags
deports nationwide

held in immigration

Over 1000 Children


ஹடி அவாங்கை  அரசாங்க   எம். பிக்கள்   சாடினர்

கோலாலம்பூர், மார்ச் 7 – ஒற்றுமை அரசாங்கத்தை கவிழ்க்கும் முயற்சியில் ஈடுபடுவது எங்களின் உரிமை என பாஸ் கட்சியின் தலைவர் ஹடி அவாங் கூறியிருந்ததை அரசாங்க ஆதரவு நாடாளுமன்ற உறுப்பினர்கள் சாடினர்.

நாட்டின் மேம்பாட்டில் எதிர்க்கட்சிகள் ஆக்கப்பூர்வ தரப்பாக இல்லையென்பதை பார்க்கும்போது கவலையாக இருப்பதாக பி.கே.ஆர் தொடர்பு இயக்குனரும் பெட்டாலிங் ஜெயா நாடாளுமன்ற உறுப்பினருமான Lee Chean Chung தெரிவித்தார்.

இதனிடையே Hadi Awang கின் அறிக்கை பொறுப்பற்றதாக இருப்பதாக DAP உதவித் தலைவர் Nga Kor Ming தெரிவித்தார். ஒற்றுமை அரசாங்கம் தனது ஐந்து ஆண்டுகால தவணையை நிறைவு செய்ய வேண்டும் என்ற பேரரசரின் உத்தரவுக்கு எதிராக ஹடி அவாங்கின் அறிக்கை இருப்பதாக தெலுக் இந்தான் எம்.பிமான Nga Kor Ming நினைவுறுத்தினார்.

 Tags
Backbenchers

blast

Hadi


லஞ்ச குற்றச்சாட்டு    அம்பாங் ஜெயா   முன்னாள்   கவுன்சிலருக்கு   8 ஆண்டு சிறை

கோலாலம்பூர், மார்ச் 2 – 193,000 ரிங்கிட் லஞ்சம் பெற்றது தொடர்பான 10 குற்றச்சாட்டுக்கள் தொடர்பில் அம்பாங் நகரான்மைக் கழகத்தின் முன்னாள் உறுப்பினரான ( கவுன்சிலர் ) Ghani Ismail லுக்கு 8 ஆண்டுகள் சிறைத்தண்டனை விதிக்கப்பட்டது. பண்டான் அம்னோ டிவிசனின் முன்னாள் தலைவருமான 56 வயதுடைய Ghani Ismail லுக்கு இதற்கு முன் செஷன்ஸ் நீதிமன்ற நீதிபதி வழங்கிய தீர்ப்பு சரியானது என்பதால் அதனை நிலைநிறுத்துவதாக மேல் முறையீடு நீதிமன்றத்தில் மூன்று நீதிபதிகள் கொண்ட அமர்வுக்கு தலைமையேற்ற நீதிபதி

Hanipah தீர்ப்பளித்தார். அதோடு அவருக்கு விதிக்கப்பட்ட 9 லட்சத்து 77,560 ரிங்கிட் அபராதத் தொகையும் நிலைநிறுத்தப்பட்டது.

 Tags
8 years

councillor jailed

Ex-Ampang Jaya

for corruption


நிலம் உள்வாங்கிய கோலாலம்பூர் – காராக் நெடுஞ்சாலையின் வழிப்பாதை மீண்டும் போக்குவரத்துக்கு திறக்கப்பட்டது

குவந்தான், ஜூலை 28 – கோலாலம்பூர் – காராக் நெடுஞ்சாலையில், 66.1-வது கிலோமீட்டரிலுள்ள, வழிப்பாதை மீண்டும் போக்குவரத்துக்கு திறக்கப்பட்டது.

முழுமையான சோதனை மற்றும் ஆய்வு நடவடிக்கைகளுக்கு பின், அந்த பாதை போக்குவரத்துக்கு திறக்கப்பட்டதை, Anih நிறுவனம் உறுதிப்படுத்தியது.

குறிப்பாக, கடந்த புதன்கிமை, நிலம் உள்வாங்கிய பகுதியில், போலீஸ், தீயணைப்பு மீட்புப் படையும், மலேசிய ரேல் லிங்கும், LLM – நெடுஞ்சாலை வாரியத்தின் அனுமதியோடு, சம்பந்தப்பட்ட பகுதியை முழு மதிப்பீடு செய்துள்ளதோடு, மறுசீரமைப்பு பணிகளையும் மேற்கொண்டுள்ளன.

அதனை தொடர்ந்து, வாகனமோட்டிகளின் வசதியையும், பாதுகாப்பையும் கருத்தில் கொண்டு அந்த சாலை உடனடியாக போக்குவரத்துக்கு திறக்கப்பட்டுள்ளது.

 Tags
Karak dibuka semula

Laluan KM66.1 Lebuhraya Kuala Lumpur


விநோத சத்தம் ; மலைப்பாம்புகள் இனசேர்க்கையை கண்டு அதிர்ந்த ஆடவர்

பஹாங், பெந்தோங்கில், விநோதமாக எழுந்த சத்தம் மலைப்பாம்புகளை கண்டுபிடிக்க உதவியாக அமைந்தது.

நேற்று மாலை மணி மூன்று வாக்கில், 57 வயது சோம் சாலேவும், அவரது 26 வயது மகளும் வீட்டின் அறையில் அமர்ந்து பேசிக் கொண்டிருந்த போது அச்சம்பவம் நிகழ்ந்தது.

திடீரென பொருள் ஒன்று மேலிருந்து கீழ் விழுவதை போல சத்தம் கேட்டதை தொடர்ந்து பக்கத்து அறைக்கு ஓடிச் சென்று பார்த்த போது, உடைந்த சிலீங் வழியே இனச்சேர்க்கையில் ஈடுபட்டிருந்த இரு மலைப்பாம்புகளை கண்டதாக, சோம் சாலே சொன்னார்.

அதனால் அச்சமடைந்த அவர் உடனடியாக பொது தற்காப்பு படைக்கு அழைப்பு விடுத்தார். அதன் பிறகு அந்த மலைப்பாம்புகள் அங்கிருந்து பிடித்துச் செல்லப்பட்டன

 Tags
pythons mating

The sound of batik


விமானி அறையில் கொடிய நாகப்பாம்பு ; விமானம் அவசரமாக தரையிறக்கம்

தென் ஆப்பிரிக்காவில், சுமார் 11 அடி ஆயிரம் உயரத்தில் பயணித்துக் கொண்டிருந்த தனியார் விமானம் ஒன்று அவசரமாக தரையிறக்கப்பட்டது.

விமானி அறையில் இருக்கைக்கு கீழ் தோன்றிய கொடிய நாகப்பாம்பை கண்ட விமானி உடனடியாக விமானத்தை தரையிறக்கியதாக கூறப்படுகிறது.

விமானம் புறப்படுவதற்கு முதல் நாள், அதில் நாகப்பாம்பு புகுவதை, விமான நிலைய பணியாளர்கள் கண்டுள்ளனர். எனினும், எவ்வளவு தேடியும் அப்பாம்பை கண்டுபிடிக்க முடியவில்லை. அதனால், அந்த பாம்பு தானாகவே விமானத்தை விட்டு வெளியேறியிருக்கலாம் எனும் யூகத்தில், விமான சேவை அட்டணையிட்டபடி தொடரப்பட்டது.

நடுவானில் திடீரென தோன்றிய அந்த கொடிய நாகப்பாம்பை கண்டு அச்சமடைந்தாலும், விமானத்தை பாதுகாப்பாக தரையிறக்கிய விமானிக்கு பாராட்டுகள் குவிழ்ந்து வருகின்றன.

சம்பவத்தின் போது விமானி உட்பட அவ்விமானத்தில் நால்வர் மட்டுமே இருந்தனர் என்பது குறிப்பிடத்தக்கது.

 Tags
A deadly cobra

an emergency landing

in the cockpit

The plane made


நாடாளுமன்ற உறுப்பினர்கள்  ஓராண்டுக்கு மக்களவையில் ‘டை’ அணியத் தேவையில்லை

கோலாலம்பூர், பிப் 3 – பிப்ரவரி 13 -ஆம் தேதி தொடங்கி , மக்களவையில் நாடாளுமன்ற உறுப்பினர்கள் ஓராண்டுக்கு டை ( tie ) அணியத் தேவையில்லை.

நாடாளுமன்ற நடைமுறைகளில் செய்யப்பட்டு வரும் சீர்திருத்தங்களின் ஒரு பகுதியாக அந்த ஆடை தளர்வு வழங்கப்பட்டிருப்பதாக மக்களவைத் தலைவர் Datuk Johari Abdul தெரிவித்தார்.

எனினும், வியாழக்கிழமை நாடாளுமன்ற உறுப்பினகள் பாத்தேக் ( Batik ) ஆடை அணிவதில் எந்த மாற்றமும் இல்லையென அவர் குறிப்பிட்டார்.

 Tags
for a year

from Feb 13

MPs don’t have

to wear ties in Dewan Rakyat


மீரா கட்சியின்  புதிய தலைவராக  சந்திரகுமணன் தேர்வு

மீரா கட்சியின் தலைவராக தாம் தேர்ந்தெடுக்கப்பட்டுள்ளதாக ஏற்கனவே எஸ்.குமார் கூறிக்கொண்ட வேளையில், நேற்று நடைபெற்ற கட்சியின் தேர்தலில் தாம் வெற்றி பெற்றதாக சந்திரகுமணன் கூறிக்கொண்டுள்ளார்.

மீரா எனப்படும் சிறுபான்மையினர் உரிமை செயல் கட்சியின் 2021 /2022 ஆம் ஆண்டுக்கான மாநாடு நேற்று காலை , காஜாங் ஓரியன்டல் ஹோட்டலில் நடைபெற்றது.

ஆர் .ஓ .எஸ் எனப்படும் சங்கங்களின் பதிவதிகாரியின் உத்தரவுக்கு இணங்க இடைக்கால தலைவர் சந்திரசேகரன் மற்றும் தலைமை செயலாளர் கண்ணன் ராமசாமி தலைமையில் நடைபெற்ற நேற்றைய பேராளர் மாநாட்டில் 300-க்கும் மேற்பட்ட பேராளர்கள் கலந்துகொண்டனர். அதனைத் தொடர்ந்து 2023 -2025 ஆண்டுக்கான 22 நிர்வாக குழு உறுப்பினர்கள் தேர்வு செய்யப்படுவதற்காக நடைபெற்ற தேர்தலில் 24 பேர் போட்டியிட்டனர்.

பி.பிபி கட்சியின் முன்னாள் உதவித் தலைவர் டத்தோ ஆர். சந்திரகுமணன் , கண்ணன் ராமசாமி, டாக்டர் கே.எஸ் பாஸ்கரன், யு. எஸ் சுப்ரா , லெம்பா பந்தாய் மூர்த்தி , கார்திகேசு , தீபன், கோத்தா ராஜா லெட்சுமணன், எண்டி செங்கையா, கங்கா தேவி ஆகியோரும், வெற்றி பெற்ற 22 நிர்வாகக் குழு உறுப்பினர்களில் அடங்குவர்.

அதன் பின்னர் 22 நிர்வாகக் குழு உறுப்பினர்களும் ஒன்று கூடி மீரா கட்சிக்கான புதிய தலைவராக டத்தோ சந்திரகுமணனை தேர்வு செய்தனர். மேலும் கட்சியின் துணைத் தலைவராக டத்தோ கிருஷ்ணனும் , மூன்று உதவித் தலைவர்களாக டத்தோஸ்ரீ தெய்வீகன், லெட்சுமணன், கார்த்திகேசு ஆகியோர் தேர்வு செய்யப்பட்டனர்.

இப்போதைய நிலையில் இரண்டு பிரிவினர் மீரா கட்சியின் பொறுப்பாளர்கள் என கூறிக் கொண்டிருப்பதால் அக்கட்சியின் உண்மையான பொறுப்பாளர்கள் யார் என்பதை சங்கங்களின் பதிவகம்தான் முடிவு செய்யும் .

 Tags
election

MIRA Party


லோரி மோதி, இழுத்துச் செல்லப்பட்ட ஆடவர் உயிரிழந்தார்

சிலாங்கூர், குவாலா லாங்காட்டில், கோழிகளை ஏற்றியிருந்த லோரியை மோதி, ஐந்து மீட்டர் வரையில் இழுத்துச் செல்லப்பட்ட ஆடவர் ஒருவர் சம்பவ இடத்திலேயே உயிரிழந்தார்.

நேற்று மாலை மணி 4.30 வாக்கில், கிள்ளான் – பந்திங் – போர்ட் டிக்சன் சாலையில் அவ்விபத்து நிகழ்ந்தது.

43 வயது மதிக்கத்தக்க அந்த ஆடவர் செலுத்திய மோட்டார் சைக்கிள், லோரியின் பின்புறத்திலுள்ள வலது சக்கரத்தில் உரசியதால், கட்டுப்பாட்டை இழந்த அந்த ஆடவர் சாலையில் விழுந்தார்.

அவர் மீது ஏறிய லோரி பின்னர் அவரை ஐந்து மீட்டர் தூரம் வரையில் இழுந்துச் சென்றதாக கூறப்படுகிறது. லோரி ஓட்டுனர் விசாரணைக்காக தடுத்து வைக்கப்பட்டுள்ளார்.

 Tags
A dead man

chicken truck

dragged by

was run over


காசாப்புக்  கடைக்காரரை வெட்டிக் கொன்ற மாடு வளர்ப்பவருக்கு 32 ஆண்டுகள் சிறை

மூவார், ஜுலை 27 – செகாமாட், லாபிஸில், ஆண்றாண்டுகளுக்கு முன், கசாப்பு கடைக்காரர் ஒருவரை கழுத்தை அறுத்து கொலை செய்த கால் நடை வளர்ப்பவருக்கு 32 ஆண்டுகள் சிறைத் தண்டனை விதித்து மூவார் உயர் நீதிமன்றம் தீர்பளித்தது.

50 வயது ஷஹரில் தம்சீர் என்பவர், அப்பொழுது 40 வயதான அஹ்மட் ரட்சி ஜமலூடினை கொலை செய்தது சந்தேகத்திற்கு இடமின்றி நிரூபிக்கப்பட்டதால் நீதிபதி அந்த தண்டனையை வழங்கினார்.

அஹ்மாட் ரட்சி தனது மாட்டை திருடி விட்டார் எனும் சந்தேகத்தின் பேரில், ஷஹ்ரில் பாராங் கத்தியை கொண்டு அவரது கழுத்தை அறுத்து கொன்றுள்ளார்.

குற்றத்தை ஒப்புக் கொண்ட ஷஹரிலுக்கு, 2020-ஆம் ஆண்டு டிசம்பரில், மூவார் உயர் நீதிமன்றம் 18 ஆண்டுகள் சிறைத் தண்டனை விதித்தது.

எனினும், அந்த தீர்ப்பை எதிர்த்து அரசாங்க தரப்பு வழக்கறிஞர் செய்திருந்த மேல்முறையீட்டை ஏற்றுக் கொண்ட நீதிமன்றம், ஷஹரில் இதற்கு முன் தற்காப்பு வாதம் புரிய அனுமதித்திருக்க வேண்டும். அதோடு தற்போது மரண தண்டனையும் அகற்றப்பட்டுள்ளதையும் கருத்தில் கொண்டு, அவருக்கு 32 ஆண்டுகள் சிறைத் தண்டனை விதித்து தீர்ப்பளித்தது.

ஷஹரில் கைது செய்யப்பட்ட நாளிலிருந்து அவரது தண்டனை காலம் அமலுக்கு வருவதாகவும் தெரிவிக்கப்பட்டது.

 Tags
penternak lembu dijel 32 tahun

Tetak penjual daging hingga mati


பிரேசிலில் பரபரப்பு ;  முன்னாள் அதிபரின் ஆதரவாளர்கள்  நாடாளுமன்றத்தில்   புகுந்து  வன்முறை

பிரேசிலியா, ஜன 9 – பிரேசிலின் முன்னாள் அதிபர் Bolsonaro –  வின் ஆதரவளார்கள் அந்நாட்டின் நாடாளுமன்றம் மற்றும் உச்ச நீதிமன்றத்திற்குள் புகுந்து வன்முறையில் ஈடுபட்ட சம்பவம் பெரும் பரபரப்பை ஏற்படுத்தியுள்ளது. அவர்கள் நாடாளுமன்றத்திற்குள் இருந்த பொருட்களை எல்லாம் அடித்து நொறுங்கினர். அதிபர் மாளிகை, உச்ச நீதிமன்ற வளாகத்தில் திரண்ட போல்சனரோ ஆதரவாளர்கள் இப்போதைய அதிபர் Luiz Inacio Lula – வுக்கு  எதிராக கூச்சலிட்டனர். கடந்த ஆண்டு இறுதியில் நடைபெற்ற அதிபர் தேர்தலில்  மோசடி நிகழ்ந்துவிட்தாகக் Bolsonaro -வின் ஆதரவாளர்கள் பிரேசிலில் தொடர்ந்து ஆர்ப்பாட்டத்தில் ஈடுபட்டு வருகின்றனர்.

 Tags
Bolsonaro

brazil

power

Seat

storm

supporters


100க்கும் மேற்பபட்ட  தென்னாப்பிரிக்க  சிறுத்தைகளை   இந்தியா  பெறவிருக்கிறது

ஜோஹனர்ஸ்பெர்க் , ஜன 27 – தென்னாப்பிரிக்காவிடமிருந்து 100க்கும் மேற்பட்ட சிறுத்தைகளை இந்தியா பெறவிருக்கிறது. இது தொடர்பாக இந்தியாவுடன் உடன்பாடு காணப்பட்டுள்ளதாக தென்னாப்பிரிக்கா தெரிவித்துள்ளது. அழிந்துவரும் தென்னாப்பிரிக்க சிறுத்தைகளை தென் ஆசிய நாடுகளில் அறிமுகப்படுத்தும் இந்தியாவின் திட்டத்திற்கு ஒத்துழைப்பு வழங்குவதற்கு தென்னாப்பிரிக்கா முன்வந்துள்ளது. இதன் அடிப்படையில் முதல் கட்டமாக அடுத்த மாதம் 12 சிறுத்தைகள் தென்னாப்பிரிக்காவிலிருந்து இந்தியா வரவிருக்கின்றன. ஏற்கனவே நமீபியாவிடமிருந்து கடந்த செப்டம்பர் மாதம் எட்டு சிறுத்தைகளை இந்தியா பெற்றது.

 Tags
100 cheetahs from

India to get more than

South Africa


வெப்ப பக்கவாதம்  சரவா காட்டுவள  பராமரிப்பு  தொழிலாளர்   மரணம்

சிபு , மே 8 – வெப்ப பக்கவாதம் தொடர்பில் சரவா காட்டுவளத்துறையின் 52 வயதுடைய பராமரிப்பு தொழிலாளர் ஒருவர் மரணம் அடைந்தார். ஜாலான்

Paradom னில் உள்ள காட்டுப் பகுதியில் மாலை மணி 3.15 அளவில் சிவில் தற்காப்பு படையிடமிருந்து போலீஸ் இத்தகவலை பெற்றதாக சிபு ஓ.சி.பி.டி துணை கமிஷனர் zulkipli Suhaili தெரிவித்தார். அந்த சம்பவத்திற்கு முன் மின் துணை நிலையத்தில் அந்த ஆடவர் சக தொழிலாளிகளுடன் சேர்ந்து சில பராமரிப்பு பணிகளில் ஈடுபட்டிருந்தார். அப்போது சீதோஷ்ண நிலை மிகவும் உஷ்ணமாக இருந்ததால் Mohamad Sabeli என்று அடையாளம் கூறப்பட்ட அந்த ஆடவர் அருகேயுள்ள ஒரு நீரோடைக்குச் சென்று அமர்ந்த அவர் அங்கேயே இறந்துவிட்டார். அதற்கு முன்னதாக தாமும் Mohamad Sabeli யும் 30 மீட்டர் உயரத்திலுள்ள கோபுரத்தில் ஏறி பறவைவளின் எச்சத்தை அகற்றும் பணியில் ஈடுபட்டதாகவும் அப்போது சீதோஷ்ன நிலை மிகவும் உஷ்ணமாக இருந்ததாக Hishamuddin Abdul Rani என்ற மற்றொரு தொழிலாளி தெரிவித்தார்.

 Tags
dies from

forest

heatstroke

in Sarawak

maintenance

suspected

worker


அரண்மனை அதிகார எழுச்சி ; சபாவில் பேரரசர் தம்பதியருக்கு வழங்கப்பட்ட வரவேற்பு, அரசியல் விழிபுணர்வை தூண்டுகிறதா?

கோத்தா கினபாலு, செப்டம்பர் 7 – கெம்பாரா கெனாலி போர்னியோ (Kembara Kenali Borneo) பயணம் வாயிலாக, அண்மையில் சபா மாநிலத்திற்கு சிறப்பு பயணம் மேற்கொண்டிருந்த பேரரசர் தம்பதியருக்கு, அங்குள்ள மக்கள் உற்சாக வரவேற்பு வழங்கியிருந்தனர்.

எனினும், கொட்டும் மழையில், பல மணி நேரம் காத்திருந்து பேரரசர் தம்பதியரை சந்தித்து அலவளாவிய போர்னியோ மக்களின் அந்த செயலை, அரசியல்வாதிகள் நன்கு ஆராய வேண்டும். அதனை சாதாரணமாக எடுத்துக் கொள்ள வேண்டாம் என இணைப் பேராசிரியர் டத்தோ டாக்டர் ரம்சா தம்புல் கூறியுள்ளார்.

அரண்மனை மீதான மக்களின் வலுவான உணர்வின் பிரதிபலிப்பே அதுவாகும்.

அரச குடும்பத்திற்கு வழங்கப்பட்ட அந்த உற்சாக வரவேற்பு, இதுவரை நாட்டின் பிரதமருக்கு கூட கிட்டியதில்லை என கூறப்படுகிறது.

பேரரசர் தம்பதியருடன் சாமானிய மக்கள் எடுத்துக் கொண்ட புகைப்படங்கள் சமூக ஊடகங்களை ஆக்கிரமித்திருந்தன.

அதற்கு மாறாக, அந்த மக்கள் உற்சாகத்தை, அண்மையில் நடந்து முடிந்த ஆறு மாநிலங்களுக்கான சட்ட மன்ற தேர்தலின் போது காண முடியவில்லை.

அது மிகவும் எதிர்பாராதது. எவ்வாறு சாத்தியமானது? என ரம்சா தம்புல் கேள்வி எழுப்பியுள்ளார்.

முடிவே இல்லாமல் நீடிக்கும் அரசியல் விளையாட்டுகளால் சோர்வடைந்துள்ள சமானிய மக்கள், அதன் வாயிலாக தெரிவிக்க விரும்பும் ஒரு முக்கியமான செய்தி இருப்பது போல தெரிவதாகவும், ரம்சா தம்புல் தமது முகநூல் பதிவில் குறிப்பிட்டுள்ளார்.

2018-ஆம் ஆண்டு நடைபெற்ற பொதுத் தேர்தல், நாட்டின் அரசியல் நிலைத்தன்மையை தலைகீழாக புரட்டிப் போட்டது. ஆறு ஆண்டுகளுக்குள், நான்கு பிரதமர்கள் பதவியேற்றனர். இன்னமும், அரசியல் நெருக்கடிகள் தீர்ந்த பாடில்லை. அடிதட்டு மக்களின் வாழ்க்கை கடினமாகி வருகிறது. அது போதாது என, மிகக் குறுகிய காலத்தில் மீண்டும் மீண்டும் வாக்களிக்க கோரப்படுவது நாடு முழுவதும் உள்ள மக்களை சோர்வடையச் செய்துள்ளது.

எனவே, சாமானிய மக்களின் நம்பிக்கையும், ஆதரவும் அரண்மனை பக்கம் திரும்புவதில் ஆச்சரியமில்லை என்கிறார் ரம்சா தம்புல்.

இந்நிலை தொடர்ந்தால், புத்ராஜெயாவின் அதிகாரத்தை இரத்துச் செய்யக் கோரி மக்கள் மத்தியில் ஒரு எழுச்சி உருவாகலாம். நாட்டை வழிநடத்தும் அதிகாரம் மீண்டும் முடியாட்சியிடம் ஒப்படைக்கும் கோரிக்கைகள் வலுக்கலாம். அதனால், அரசியல்வாதிகள் சிந்தித்து செயல்படுமாறு ரம்சா தம்புல் வலியுறுத்தியுள்ளார்.

 Tags
Palace power surge

Sabah's royal reception sparks political awakening


உதவிப் போலீஸ் அட்டையை காட்டி ‘அடாவடியாக’ நடந்து கொண்ட ஆடவன் வைரல்

உதவிப் போலீசாரின் அடையாள அட்டையை காட்டி, சாலையில் ‘அடாவடியாக’ நடந்து கொண்ட ஆடவன், வங்கி ஒன்றின் உதவிப் போலீஸ் படை உறுப்பினர் என்பது உறுதிப்படுத்தப்பட்டுள்ளது.

தலைநகர், Duke நெடுஞ்சாலையில், சம்பந்தப்பட்ட ஆடவன் தனது, உதவிப் போலீஸ் அட்டையை காட்டி மற்றொரு வாகனமோட்டியிடம் அடாவடியாக நடந்து கொள்ளும் காணொளி முகநூலில் வைரலாகியுள்ளதை, தமது தரப்பு அடையாளம் கண்டுள்ளதாக, வங்சா மாஜூ போலீஸ் தலைவர் சுப்ரிடெண்டன் ஹசாரி அபு சாமா தெரிவித்தார்.

அவ்வாடவன், அபாயகரமான முறையில் ஹோண்டா சிட்டி காரை செலுத்தி, தனது பயணத்திற்கு இடையூறை ஏற்படுத்தியதாக, அதில் சம்பந்தப்பட்ட மற்றொரு காரோட்டி, ஏப்ரல் 30-ஆம் தேதி புகார் செய்துள்ளார்.

எனினும், முன்னறிவிப்பு எதுவும் இன்றி திடீரென பாதையை மாற்றியதால் தான் பிரச்சினை மூண்டதாக, அவ்வாடவன் தமது தரப்பு புகாரில் குறிப்பிட்டுள்ளான்.

மேல் நடவடிக்கைக்காக அவ்விவகாரம், சம்பந்தப்பட்ட ஆடவன் பணிப்புரியும் உதவிப் போலீஸ் பிரிவின் கவனத்திற்கு கொண்டு செல்லப்பட்டுள்ளது.

 Tags
Acting

auxiliary

card

like a street thug

police authority

show the


மின்சாரத்தை பயன்படுத்தி மீன் பிடித்த சம்பவம் ; முன்னாள் சட்டமன்ற உறுப்பினர் வாக்குமூலம் அளித்தார்

குவாலா திரங்கானு, ஜூலை 5 – திரங்கானு முன்னாள் சட்டமன்ற உறுப்பினர் ஒருவர், தடை விதிக்கப்பட்ட கருவியை கொண்டு மீன் பிடித்த காணொளி வைரலானதை அடுத்து, வாக்குமூலம் அளிக்க அவர் அழைக்கப்பட்டார்.

நேற்று, அவரிடமிருந்து வாக்குமூலம் பதிவுச் செய்யப்பட்டதை, திரங்கானு மாநில மீன்வள துறை இயக்குனர் ருஜைடி மாமாட் உறுதிப்படுத்தினார்.

அச்சம்பவம் தொடர்பான காணொளி குறித்து, இம்மாதம் மூன்றாம் தேதி மாநில மீன்வள துறை புகாரை பெற்றவுடன் முழு விசாரணையை மேற்கொண்டதாக ருஜைடி தெரிவித்தார்.

அதில் இடம்பெற்றிருந்த நபர் வழங்கிய வாக்குமூலத்தின் அடிப்படையில், விசாரணை அறிக்கை தயார் செய்யப்பட்டு வரும் வேளை ; கூடிய விரைவில் அது மாநில சட்டதுறை ஆலோசகரின் கவனத்திற்கு கொண்டு செல்லப்படுமென ருஜைடி சொன்னார்.

குற்றம் நிரூபிக்கப்பட்டால், ஆயிரம் ரிங்கிட்டுக்கு மேற்போகாத அபராதம் அல்லது ஆறு மாதங்களுக்கு மேற்போகாத சிறைத் தண்டனை அல்லது இரண்டுமே விதிக்கப்படலாம்.

முன்னதாக, அடையாளம் தெரியாத ஓர் இடத்தில், அந்த முன்னாள் சட்டமன்ற உறுப்பினர், மின்சாரத்தை பயன்படுத்தி மீன் பிடிக்கும், 24 வினாடி காணொளி ஒன்று வைரலானது குறிப்பிடத்தக்கது.

 Tags
bekas ADUN dipanggil

guna renjatan elektrik

Tangkap ikan


இன்றைய நாடாளுமன்ற கூட்டம் பணியிட பாகுபாடு மற்றும் புதிய பட்ஜெட் தொடர்பில் கவனம் செலுத்தும்

கோலாலம்பூர், அக் 16 – பணியிட பாகுபாடு பிரச்சினைக்கு தீர்வு மற்றும் அடுத்த ஆண்டுக்கான வரவு செலவு திட்டம் தொடர்பில் இன்றைய நாடாளுமன்ற கூட்டம் கவனம் செலுத்தும் . அதோடு 2018 முதல் 2023 TVET வரையிலான தொழில்நுட்பம் மற்றும் தொழிற்கல்வி மற்றும் பயிற்சி பட்டதாரிகளின் எண்ணிக்கை மற்றும் வேலை பெற்றவர்களின் எண்ணிக்கை குறித்தும் விவாதிக்கப்படவுள்ளது. கடந்த வெள்ளிக்கிழமை பிரதமர் டத்தோஸ்ரீ அன்வார் இப்ராஹிம் தாக்கல் செய்த 2024ஆம் ஆண்டுக்கான வரவு செலவு திட்டம் மீதான விவாதமும் இன்றைய நாடாளுமன்றக் கூட்டத்தில் விவாதிக்கப்படவுள்ளது.

‘பொருளாதார சீர்திருத்தம், மக்களுக்கு அதிகாரமளித்தல்’ என்ற கருப்பொருளான 2024 பட்ஜெட்டை தாக்கல் செய்த அன்வார், நிதி, கல்வி மற்றும் சுகாதாரம் ஆகிய மூன்று அமைச்சுகளுக்காக மொத்த உள்நாட்டு உற்பத்தியில் (ஜிடிபி) RM393.8 பில்லியன் அல்லது 19.9 சதவீதத்தை அரசாங்கம் ஒதுக்கியுள்ளது என்று தெரிவித்திருந்தார்.

 Tags
among issuesm focusm

of Parliament

today

Workplace discrimination


பாசீர் சாலாக் அம்னோ டிவிசன் தேர்தல்  கூட்டத்திற்கு  தாஜூடின் வந்ததால்  குழப்பம் ஏற்பட்டது!

பாசிர் சாலாக், மார்ச் 18 – பாசீர் சாலாக் முன்னாள் நாடாளுமன்ற உறுப்பினரான Tajuddin Abdul Rahman பாசீர் சாலாக் அம்னோ டிவிசன் தேர்தல் கூட்டத்தில் இன்று காலை பங்கேற்க வந்தததால் அங்கு கூச்சலும் குழப்பமும் ஏற்பட்டது. தேர்தல் நடைபெறும் மண்டபத்திற்குள் நுழைவதற்கு தாஜூடின் தடுக்கப்பட்டார். கடந்த செப்டம்பர் மாதம் முதல் Tajuddin Nor ரின் அம்னோ உறுப்பியம் ரத்துச் செய்யப்பட்டதால் தேர்தல் பணியாளர்கள் அவரை உள்ளே விடவில்லை. Pasir Salak அம்னோ டிவிசனின் முன்னாள் தலைவருமான அவர் தொடர்ந்து தேர்தல் மண்டபத்திற்கு வெளியே தமது காரில் காத்திருந்தார். இன்று நடைபெறும் Pasir Salak அம்னோ டிவிசன் தலைவர் பதவிக்கு அதன் இடைக்கால தலைவர் Khairul Azwan னை எதிர்த்து Tajuddin Nor-ரின் மகன் Dr Faizal போட்டியிடுகிறார்.

 Tags
Division UMNO

election center

entering Pasir Salak

in the car

prevented from

Tajuddin Tunggu


அதிகம் பகிரப்பட்டிருக்கும் சண்டை காணொளி ; தகவல் கொடுத்து உதவும்படி போலீஸ் கோரிக்கை

ஈப்போ, பிப் 7 – ஈப்போ, Seri Kinta கட்டடத்திற்கு வெளியே, கும்பல் ஒன்று கலவரத்தில் ஈடுபட்ட காணொளி வட்சாப்பில் அதிகம் பகிரப்பட்டு பலரது கவனத்தை பெற்றிருப்பதை அடுத்து, அந்த சம்பவம் தொடர்பில் தகவல் அறிந்தவர்கள் போலீசாரின் விசாரணைக்கு உதவும்படி கேட்டுக் கொள்ளப்பட்டுள்ளனர்.

ஆடவர்கள் சிலர் சண்டையிட்டுக் கொண்ட அந்த சம்பவம், பிப்ரவரி ஐந்தாம் தேதி நிகழ்ந்ததாக நம்பப்படுகிறது.

அந்த சம்பவம் தொடர்பில் போலீஸ் புகார் செய்யப்பட்டிருக்கும் நிலையில், மக்கள் மத்தியில் பீதியை கிளப்பும் வகையில் அக்கலவரம் தொடர்பில் யாரும் எந்தவொரு ஆரூடங்களையும் வெளியிட வேண்டாமென கேட்டுக் கொள்ளப்படுவதாக , ஈப்போ மாவட்ட போலீஸ் தலைவர் ACP Yahaya Hassan தெரிவித்தார்.

 Tags
the individual involved

The police trace

the public is asked

to come forward

with information


இம்ரான்கானை கைது செய்து கொண்டு வருமாறு தேர்தல் ஆணையம் உத்தரவு

பாகிஸ்தான் ஜூலை 25 – பாகிஸ்தான் முன்னாள் பிரதமர் இம்ரான்கானை கைது செய்து விசாரணைக்கு நேரில் அழைத்துவருமாறு தேர்தல் ஆணையம் உத்தரவிட்டுள்ளது.

பாகிஸ்தான் தேர்தல் ஆணையத்தை அவதூறாக பேசியதாக முன்னாள் பிரதமர் இம்ரான்கான் உள்ளிட்ட தெக்ரீக்-இ-இன்சாப் கட்சி நிர்வாகிகள் மீது வழக்கு தொடரப்பட்டது.

இதுதொடர்பாக பலமுறை அறிக்கை அனுப்பியும் தேர்தல் ஆணையத்தின் முன்பு இம்ரான் கான் ஆஜராகவில்லை.

இந்த நிலையில், இம்ரான் கானை கைது செய்து தேர்தல் ஆணையத்தின் முன் செவ்வாய்க்கிழமை ஆஜர்படுத்துமாறு இஸ்லாமாபாத் காவல்துறைக்கு தேர்தல் ஆணையம் உத்தரவிட்டது.

குவெட்டாவில் மூத்த வழக்கறிஞர் அப்துல் ரசாக் ஷார் கொல்லப்பட்ட வழக்கில் கானை ஆகஸ்ட் 9 வரை கைது செய்ய உச்சநீதிமன்றம் தடை விதித்த சில மணிநேரங்களுக்கு பிறகு இந்த அறிவிப்பு வந்தது.

கடந்தாண்டு ஏப்ரலில் அதிகாரத்தில் இருந்து நீக்கப்பட்ட பிறகு பல நீதிமன்றங்களில் பல வழக்குகளை இம்ரான்கான் எதிர்கொண்டு வருகிறார் என்பது குறிப்பிடத்தக்கது

 Tags
for former Pakistan Prime Minister Imran Khan:

Geo News

New arrest warrant issued


கார் மீது மரம் சாய்ந்தது ; ஒரே குடும்பத்தை சேர்ந்த மூவர் உயிரிழந்தனர்

கோத்தா பாரு, ஆகஸ்ட்டு 6 – ஜாலான் மாஞ்சாங் – கோத்தா பாரு சாலையில் சென்றுக் கொண்டிருந்த கார் மீது திடீரென மரம் ஒன்று விழுந்ததில், ஒரே குடும்பத்தை சேர்ந்த மூவர் பரிதாபமாக உயிரிழந்தனர்.

அவ்விபத்து நேற்றிரவு மணி 8.04 வாக்கில் நிகழ்ந்தது.

அடை மழை காரணமாக அவ்வழியே சென்ற இரு கார்கள் வேரோடு பெயர்ந்து விழுந்த மரத்தின் அடியில் சிக்கிக் கொண்டிருந்த வேளை ; அதில் ஹோண்டா சிட்டி காரில் இருந்த ஐவர் பாதுகாப்பாக மீட்கப்பட்டனர்.

எனினும், நிசான் செண்ட்ரா காரில் இருந்த ஐவரில் மூவர் சம்பவ இடத்திலேயே உயிரிழந்தது உறுதிப்படுத்தப்பட்டது.

உயிரிழந்தவர்கள், 40 வயது நிக் அடிலா அப்துல் ரஹ்மான், அவரது கணவர் 44 வயது நிக் முஹமட் ஜுல்மி ரம்லி மற்றும் அவர்களின் ஐந்து வயது மகள் என்பது அடையாளம் காணப்பட்டுள்ளது.

அவர்களின் 11 மற்றும் 9 வயது மகன்கள் காயம் காரணமாக மாஞ்சாங் மருத்துவமனைக்கு கொண்டு செல்லப்பட்டனர்.

 Tags
kereta dihempap pokok

Tiga beranak maut


பழைய  ஈயக்குட்டையில்  ஆடவர் சடலம்  கண்டுபிடிப்பு

சிப்பாங், ஜன 25- சிலாங்கூர் , டிங்கிலில் கட்டுமானப் பகுதியிலுள்ள பழைய ஈயக் குட்டையில் ஆடவர் ஒருவரின் உடல் மிதந்துகொண்டிருப்பது கண்டுப்பிடிக்கப்பட்டது. அந்த குட்டையில் மீன் பிடித்துக்கொண்டிருந்தவர்கள் அங்கு சடலம் ஒன்று மிதப்பதைக் கண்டு தகவல் கொடுத்ததாக Sepang OCPD துணை கமிஷனர் Wan Kamarul Azran Wan Yusof தெரிவித்தார். அந்த சடலத்தின் உடலில் BCG தடுப்பூசி அடையாளம் எதுவும் காணப்படவில்ல என்பதால் அது வெளிநாட்டவராக இருக்கலாம் என அவர் கூறினார். அந்த சடலம் உடல் உப்பிய நிலையில் கண்டுப்பிடிக்கப்பட்டதால் மூன்று நாட்களுக்கு முன் அந்நபர் இறந்திருக்கலாம் என Wan Kamarul தெரிவித்தார்.

 Tags
an unidentified man was found floating

dengkil

in a former mining pool

The body of


மத்திய அரசாங்க நிகழ்ச்சிகளில் கலந்து கொள்ள எனக்கு தடை விதிக்கப்பட்டுள்ளது  ; சனூசி

அலோர் ஸ்டார், மார்ச் 29 – மத்திய அரசாங்கம் ஏற்பாட்டிலான எந்தவொரு நிகழ்ச்சியிலும் கலந்து கொள்ள தமக்கு தடை விதிக்கப்பட்டிருப்பதாக, கெடா மெந்திரி பெசார் Datuk Seri Muhammad Sanusi கூறியிருக்கின்றார்.

அந்த தடை, இம்மாதம் மே 23-ஆம் தேதியிலிருந்து 27-ஆம் தேதி வரை நடைபெறவிருக்கும் லீமா கண்காட்சியையும் உட்படுத்தியிருப்பதாக அவர் கூறினார்.

எனினும், தமக்கு ஏன் அத்தகைய தடை விதிக்கப்பட்டது என சனூசி விபரிக்கவில்லை.

 Tags
attending Federal Government

barred from

claimed to be

programs

Sanusi


2023 Forbes உலக செல்வந்தர்கள் பட்டியல் ; 18 மலேசியர்கள் இடம்பிடித்துள்ளனர்

கோலாலம்பூர், ஏப் 5 – இவ்வாண்டுக்கான Forbes உலக செல்வந்தர்கள் பட்டியலில், மொத்தம் 18 மலேசியர்கள் இடம் பிடித்துள்ளனர்.

அவர்களின் மொத்த சொத்து மதிப்பு, 24 ஆயிரத்து 38 கோடி ரிங்கிட்டாகும்.

இவ்வாண்டுக்கான Forbes பட்டியலில் 146-வது இடத்தை பிடித்துள்ள Robert Kuok, நாட்டின் மிகப் பெரிய பணக்காரர் எனும் தனது நிலையை தக்க வைத்துக் கொண்டுள்ளார். அவரது மொத்த சொத்து மதிப்பு ஐயாயிரத்து 188 கோடி ரிங்கிட் ஆகும்.

இரண்டாவது, மூன்றாவது இடங்களை முறையே ஹாங் லியோங் வங்கி குழுமத்தின், Quek Leng Chan-னும், தொடர்பு பல்லூடக ஜாம்பவானான ஆனந்த கிருஷ்ணனும் பிடித்துள்ளனர்.

குறிப்பாக, ஆஸ்ட்ரோ மற்றும் மேக்சிஸ் நிறுவனங்களின் உரிமையாளரான ஆனந்த கிருஷ்ணனின் மொத்த சொத்து மதிப்பு ஈராயிரத்து 286 கோடி ரிங்கிட்டாகும்.

 Tags
18 Malaysians

2023

billionaire list

in Forbes


புடினுக்கு எதிரான கொலை முயற்சி தோல்வி ; உக்ரேன் மீது ரஷ்யா குற்றச்சாட்டு

ரஷ்யா, கிரெம்ளினில் (Kremlin) இன்று அதிகாலை உக்ரேனிய ஆளில்லா விமானங்கள் நடத்திய தாக்குதல் முறியடிக்கப்பட்டதாக, மோஸ்கோ கூறியுள்ளது.

அதிபர் விளாடிமிர் புடினுக்கு எதிராக மேற்கொள்ளப்பட்ட அந்த தாக்குதல், தோல்விகண்ட ஒரு படுகொலை முயற்சி எனவும், பயங்கரவாத செயல் எனவும் சாடிய ரஷ்யா, அதற்கு தக்க பதிலடி கொடுக்கப்படும் எனவும் சூளுரைத்தது.

எனினும், அந்த குற்றச்சாட்டை மறுத்த உக்ரேனிய அதிபர், புடினையும், மோஸ்கோவையும் குறி வைத்து தாங்கள் எந்த ஒரு தாக்குதலையும் நடத்தவில்லை என கூறியுள்ளார்.

பின்னிரவு மேற்கொள்ளப்பட்டதாக கூறப்படும் அந்த தாக்குதல் சம்பவம் தொடர்பான காணொளி ஒன்று, ரஷ்ய செய்தி டெலிகிராம் சேனலில் வெளியிடப்பட்டுள்ளது.

எனினும், அந்த சம்பவம் தொடர்பில் தகவல் வெளியிட அதிக நேரம் எடுத்துக் கொள்ளப்பட்டுள்ளதோடு, தகுந்த ஆதாரம் எதுவும் முன் வைக்கப்படாததால், அந்த காணொளியின் நம்பகத்தன்மை குறித்து பல்வேறு கேள்விகள் எழுந்துள்ளன.

 Tags
after Kremlin

attack

drone

probe

Russia opens

terrorism


18 மற்றும்

20 வயதுடைய

மலேசிய

இளைஞர்கள்

இன்று முதல்

ரி.ம 200 உதவித்

தொகையை

பெறுவர்

 Tags
for Youth today

RM 200


85 விழுக்காட்டிற்கும் மேற்பட்டோர்  வாக்களிக்க வருவார்கள்

தற்போது நடைபெற்றுவரும் மாநில தேர்தல்களில் 85 விழுக்காட்டிற்கும் அதிகமானோர் வாக்களிப்பார்கள் என தேர்தல் ஆணைக்குழுவின் அதிகாரிகள் நம்பிக்கை தெரிவித்தனர். தேர்தல் மீதான விழிப்புணர்வு மக்களிடையே அதிகரித்துள்ளதால் இந்த முறை அதிகமானோர் வாக்களிப்பார்கள் என கூறப்பட்டது. சட்டமன்ற தேர்தலின் அதிகாரப்பூர்வமான முடிவுகள் இன்றிரவு 8 மணிக்கு மேல் அறிவிக்கப்படலாம் என எதிர்பார்க்கப்படுகிறது.

இதனிடையே சிலாங்கூர் மந்திரிபுசாருரும் மாநில பக்காத்தான் ஹராப்பான் தலைவருமான டத்தோஸ்ரீ அமிருடின் ஷாரி இன்று காலையில் கோம்பாக்கிலுள்ள செலயாங் பாரு சீன தொடக்கப்பள்ளியில் வாக்களித்தார். போலீஸ் படை துணைத்தலைவரான டத்தோஸ்ரீ Ayob Khan Mydin Pitchay இன்று காலையில் Bandar Baru Bangi தேசிய தொடங்கப்பள்ளியிலுள்ள வாக்களிப்பு மையத்திற்கு வருகை புரிந்தார்

 Tags
85 percent more

people to vote will come


‘வம்பு’ வளர்த்த வாடிக்கையாளர் ; வைரல் காணொளியால் நெட்டிசன்கள் அதிருப்தி

சிறு வணிகர்கள், அன்றாடம் பல ரகப்பட்ட வாடிக்கையாளர்களை சந்திக்க நேரிடுகிறது.

அவ்வகையில், @nisya126 டிக் டாக் கணக்கில், ‘நாசி லெமாக்’ வியாபாரி ஒருவர் பதிவிட்ட காணொளி இணையதளவாசிகளின் கவனத்தை பெற்றுள்ளது.

அவரது கடைக்கு வந்த வாடிக்கையாளர் ஒருவர், ‘நாசி லெமாக் பியாசா’ எவ்வளவு என வினவுகிறார். அதற்கு அந்த வியாபாரி இரண்டு ரிங்கிட் என பதில் அளித்ததும், கூடுதல் முட்டை, சம்பால், நெத்திலி ஆகியவற்றை வைத்து, நாசி லெமாக் ஒன்றை பொட்டலமிட்டு தருமாறு அந்த வாடிக்கையாளர் கூறுகிறார்.

எனினும், கூடுதல் உணவு வகைகள் சேர்க்கப்பட்டதால், அதன் விலை இரண்டு ரிங்கிட் 50 சென் என கூறிய போது, அந்த வாடிக்கையாளர் அதிருப்தி அடைந்ததோடு, விலை அதிகரிக்கப்பட்டால் வேறு கடைக்கு செல்லப் போவதாக கூறுகிறார்.

அதனால், இரண்டு ரிங்கிட் மட்டுமே செலுத்துமாறு கடைக்காரர் அவரிடம் கூறுகிறார். ஆனால், பிரச்சனை அதோடு முடியவில்லை.

இணையம் வாயிலாக பணத்தை செலுத்தும் வசதி உள்ளதா என அந்த வாடிக்கையாளர் மீண்டும் கேட்கிறார். அதற்கு இல்லை, ரொக்கப் பணம் மட்டுமே ஏற்றுக் கொள்ளப்படும் என கடைக்காரர் கூறியதால், நாசி லெமாக்கை திரும்ப கொடுத்து விட்டு அந்த வாடிக்கையாளர் சென்று விடுகிறார்.

அந்த காணொளியை இதுவரை ஏழு லட்சம் பேர் பாத்துள்ளனர். அவர்களில் பலர் சம்பந்தப்பட்ட வாடிக்கையாளரின் செயலை கடிந்து கருத்துகளை பதிவிட்டு வருகின்றனர்.

 Tags
Fussy customer

gets on netizens'

nerve


புக்கிட் அமான் குற்றப் புலனாய்வு துறையின் இயக்குநராக அயோப் கான் நியமனம்

கோலாலம்பூர், மார்ச் 29 – அயோப் கான் மைடின் பிச்சய் ( Ayob Khan Mydin Pitchay ) புக்கிட் அமானின் CID -குற்றப் புலனாய்வு துறையின் இயக்குநராக நியமிக்கப்பட்டுள்ளார்.

அவரது நியமனம், ஏப்ரல் 16-ஆம் தேதி முதல் அமலுக்கு வருவதாக , போலீஸ் படையின் செயலாளர் Noorsiah Saaduddin தெரிவித்தார் .

அயோப் கான் தற்போது, புக்கிட் அமானின் போதைப் பொருள் குற்றப் புலனாய்வு பிரிவின் இயக்குநராக உள்ளார். இதற்கு முன்பு அவர், ஜோகூர் மாநில போலீஸ் தலைவராக பணியாற்றி இருந்தார் என்பது குறிப்பிடத்தக்கது.

 Tags
appointed

Ayob Khan

Bukit Aman

CID director


இரண்டு வயது சிறுமி  ‘நிகோடின்’ விஷத்தால் பாதிப்பு ; வேப் திரவத்தை விழுங்கி இருக்கலாம் என சந்தேகம்

பஹாங், பெராவில், வேப் மின்னியல் சிகிரெட்டில் பயன்படுத்தப்படும் திரவத்தை விழுங்கியதாக நம்பப்படும் இரண்டு வயது சிறுமி ஒருவர், கடுமையான ‘நிகோடின்’ நச்சால் பாதிக்கப்பட்டிருக்கலாம் என கூறப்படுகிறது.

இம்மாதம் 30-ஆம் தேதி, திடீரென இருமல், வாந்தி, மூச்சுத் திணறல் போன்ற உபாதைகளுக்கு இலக்கான அச்சிறுமியின் அருகில் வேப் மின்னியல் சிகிரெட் கிடப்பதை அவரது தாத்தா கண்டுள்ளார்.

மூச்சுத் திணறல் காரணமாக, அச்சிறுமிக்கு உடனடியாக சுவாச உதவி தேவைப்பட்டதால், அவர் தெமெர்லோ சுல்தான் அஹ்மாட் ஷா மருத்துவமனையின் அவசரப் பிரிவில் அனுமதிக்கப்பட்டார்.

சிகிச்சையின் போது, அச்சிறுமிக்கு இரு முறை வலிப்பு ஏற்பட்ட வேளை ; தற்போது அவரது உடல்நிலை சீராக இருப்பதை சுகாதார அமைச்சு ஓர் அறிக்கையின் வாயிலாக உறுதிப்படுத்தியுள்ளது.

சிறுநீர் பரிசோதனையில், அச்சிறுமியின் உடலில் மிக அதிகமான அளவில் நிகோடின் இருப்பது தெரிய வந்துள்ள நிலையில் ; சம்பவத்தன்று அவரது அருகில் கண்டெடுக்கப்பட்ட வேப் கருவியும் பரிசோதனைக்கு அனுபப்பட்டுள்ளதாக, சுகாதார அமைச்சின் அறிக்கையில் குறிப்பிடப்பட்டுள்ளது.

 Tags
A two-year-old boy

is believed

nicotine poisoning

to have acute


வழிபாட்டு தலங்களுக்கு  செல்லும்படி  தனது கட்சியின்  உறுப்பினர்களுக்கு  Syed Saddiq  அறைகூவல்!

கோலாலம்பூர், மார்ச் 18 – மலேசியா எப்போதுமே என்றும் நமது இல்லமாக இருப்பதால் பல இன இளைஞர்களை உறுப்பினர்களாக கொண்டுள்ள தனது கட்சியிலுள்ள ஒரு லட்சத்திற்கு மேற்பட்ட உறுப்பினர்கள் இதர சமூகங்களின் வழிபாட்டு தலங்களுக்கு செல்லும்படி மூடா தலைவர் Syed Saddiq கேட்டுக்கொண்டார். மற்றவர்களின் வழிபாட்டு தலங்களுக்கு முஸ்லிம்கள் செல்லக்கூடாது என சிலாங்கூர் இஸ்லாமிய மன்றம் கேட்டுக்கொண்டதைத் தொடர்ந்து அவர் இந்த அறைகூவலை விடுத்தார்.

வழிபாட்டு தலங்களுக்கு செல்வதில் மலேசியர்கள் திறந்த மனதுடன் இருக்கவேண்டும் என்பதோடு இதன்வழி ஐக்கியமான சமூகத்தை உறுதிப்படுத்துவதற்கு மலேசியாவின் வெவ்வேறு கலாச்சாரத்தைக் கொண்ட எதிர்கால தலைமுறையினர் அதனை அறிந்துகொள்வதற்கு உதவ முடியும் என சமூக வலைத்தளத்தில் பதிவேற்றம் செய்த காணொளியில் Syed Saddiq கேட்டுக்கொண்டார். மற்றவர்களின் வழிபாட்டு தலத்திற்கு செல்லும்போது அவர்களது கட்டிட வேலைப்பாடுகளை அறிந்துகொள்வதோடு வரலாறுகளையும் புரிந்துகொள்ள முடியும் என அவர் சுட்டிக்காட்டினார். அதே போன்று முஸ்லிம் அல்லாத தமது நண்பர்களும் இதர வழிபாட்டுத் தலங்களுக்கு செல்லும்படி அவர் வலியுறுத்தினார்.

 Tags
houses of worship

members to visit

syed saddiq

urges Muda


ஒடிசா மாநில சுகாதார  அமைச்சரை போலீஸ்காரர்  சுட்டுக்கொன்றார்

புவனேஸ்வர், ஜன 30 – இந்தியாவில் ஒடிசா மாநில சுகாதார அமைச்சர் நபா தாஸ் சுட்டுக் கொல்லப்பட்டார். புதிதாக கட்டப்பட்ட குறை தீர்க்கும் அலுவலகத்தை திறந்து வைப்பதற்காக பிரஜாராஜ் நகரின் காந்தி சவுக் பகுதியில் நடைபெற்ற நிகழந்சியில் கலந்துகொள்வதற்காக வந்தபோது அவரை மனநிலை பாதிக்கப்பட்ட போலீஸ்காரர் ஒருவர் சுட்டுக்கொண்டார். நெஞ்சில் துப்பாக்கி தோட்டா பாய்ந்த நிலையில் அவர் கீழே விழுந்து மரணம் அடைந்தார். தொடக்கத்தில் உதவியாளரின் கார் மூலம் அருகேயுள்ள மருத்துவமனைக்கு கொளணடு செல்லப்பட்ட நபா தாஸ் பின்னர் ஹெலிகாப்டர் மூலம்ட புவனேஸ்வர் நகரிலுள்ள தனியார் மருத்துவமனைக் கொண்டு செல்லப்பட்டபோதிலும் சிகிச்சை பலனின்றி உயிரிழந்தார்.

 Tags
by police

Odisha health minister

shot dead